
	EVA 2021-2550-0091

	GENERALNI SEKRETARIAT VLADE REPUBLIKE SLOVENIJE

Gp.gs@gov.si 

	ZADEVA: Uredba o programu opremljanja stavbnih zemljišč in podlagah za odmero komunalnega prispevka za obstoječo komunalno opremo ter o izračunu komunalnega prispevka in prispevka za začasno rabo obstoječe komunalne opreme za začasne objekte – predlog za javno obravnavo

	1. Predlog sklepov vlade:

	Na podlagi devetega odstavka 165. člena, devetega odstavka 226. člena, sedmega odstavka 228. člena, petnajstega odstavka 230. člena, devetega odstavka 242. člena ter devetega odstavka 244. člena Zakona o urejanju prostora (Uradni list RS, št. 199/21) je Vlada Republike Slovenije na……. seji …….. sprejela
SKLEP:
Vlada Republike Slovenije izdaja Uredbo o programu opremljanja stavbnih zemljišč in podlagah za odmero komunalnega prispevka za obstoječo komunalno opremo ter o izračunu komunalnega prispevka in prispevka za začasno rabo obstoječe komunalne opreme za začasne objekte
mag. Janja Garvas Hočevar

v. d. GENERALNEGA SEKRETARJA

Sklep prejmejo:

· vsa ministrstva,

· vladne službe.

	2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:

	/

	3.a Osebe, odgovorne za strokovno pripravo in usklajenost gradiva:

	· mag. Andrej  Vizjak, minister, Ministrstvo za okolje in prostor,

· Bojan Purg, državni sekretar, Ministrstvo za okolje in prostor,

· Georgi Bangiev, generalni direktor Direktorata za prostor, graditev in stanovanja (DzPGS), Ministrstvo za okolje in prostor,
· Saša Galonja, vodja Sektorja za sistem prostora in graditve, Ministrstvo za okolje in prostor
–
Lidija Balantič, vodja Sektorja za zemljiško politiko, Ministrstvo za okolje in prostor
–
Tjaša Remic, podsekretarka, Ministrstvo za okolje in prostor



	3.b Zunanji strokovnjaki, ki so sodelovali pri pripravi dela ali celotnega gradiva:

	

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

Predlog Uredbe o programu opremljanja stavbnih zemljišč in podlagah za odmero komunalnega prispevka za obstoječo komunalno opremo ter o izračunu komunalnega prispevka in prispevka za začasno rabo obstoječe komunalne opreme za začasne objekte (v nadaljnjem besedilu: Uredba) nadomešča sedaj veljavno  Uredbo o programu opremljanja stavbnih zemljišč in odloku o podlagah za odmero komunalnega prispevka za obstoječo komunalno opremo ter o izračunu in odmeri komunalnega prispevka (Uradni list RS, št. 20/19, 30/19 – popr., 34/19 in 199/21 – ZUreP-3). Izdajo nove uredbe nalaga vladi novi Zakon o  urejanju prostora (Uradni list RS, št. 199/21, v nadaljnjem besedilu ZUreP-3), ki bo stopil v uporabo 1.6. 2022
S uredbo se določa podrobnejšo vsebino programa opremljanja stavbnih zemljišč, podrobnejšo vsebino podlag za odmero komunalnega prispevka za obstoječo komunalno opremo, izračun komunalnega prispevka za novo in obstoječo komunalno opremo, način izračuna akontacije komunalnega prispevka za novo komunalno opremo in način upoštevanja plačane akontacije pri odmeri komunalnega prispevka, podrobnejši način upoštevanja preteklih vlaganj in že poravnanih obveznosti plačila komunalnega prispevka ter izračun prispevka za začasno uporabo obstoječe komunalne opreme za začasne objekte.

Uredba v primerjavi s sedaj  veljavno Uredbo o programu opremljanja stavbnih zemljišč in odloku o podlagah za odmero komunalnega prispevka za obstoječo komunalno opremo ter o izračunu in odmeri komunalnega prispevka (Uradni list RS, št. 20/19, 30/19 – popr., 34/19 in 199/21 – ZUreP-3) ohranja enako strukturo in vsebino, izključene so vsebine, ki so prenesene v ZUreP-3,  dodatno je vključena vsebina prispevka  za začasne objekte.

	6. Usklajenost gradiva

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:

· nacionalne dokumente razvojnega načrtovanja

· razvojne politike na ravni programov po strukturi razvojne klasifikacije programskega proračuna

· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:

(Samo če izberete DA pod točko 6.a.)


	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	-
	-
	-
	-

	Predvideno povečanje (+) ali zmanjšanje (–) prihodkov občinskih proračunov 
	-
	-
	-
	-

	Predvideno povečanje (+) ali zmanjšanje (–) odhodkov državnega proračuna 
	-
	-
	-
	-

	Predvideno povečanje (+) ali zmanjšanje (–) odhodkov občinskih proračunov
	-
	-
	-
	-

	Predvideno povečanje (+) ali zmanjšanje (–) obveznosti za druga javnofinančna sredstva
	-
	-
	-
	-

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	SKUPAJ
	
	

	OBRAZLOŽITEV:

I. Ocena finančnih posledic, ki niso načrtovane v sprejetem proračunu

/
II. Finančne posledice za državni proračun

II.a Pravice porabe za izvedbo predlaganih rešitev so zagotovljene:

/
II.b Manjkajoče pravice porabe bodo zagotovljene s prerazporeditvijo:

/
II.c Načrtovana nadomestitev zmanjšanih prihodkov in povečanih odhodkov proračuna:

/

	7.b Predstavitev ocene finančnih posledic pod 40.000 EUR:

(Samo če izberete NE pod točko 6.a.)

Kratka obrazložitev: Uredba nima finančnih posledic za državni proračun.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:

· pristojnosti občin,

· delovanje občin,

· financiranje občin.
	DA
DA
NE

	Gradivo (predpis) je bilo poslano v mnenje:

· Skupnosti občin Slovenije SOS: DA
· Združenju občin Slovenije ZOS: DA
· Združenju mestnih občin Slovenije ZMOS: DA
Predlogi in pripombe združenj so bili upoštevani:

/

Bistveni predlogi in pripombe, ki niso bili upoštevani.

/

	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	DA

	Če je odgovor NE, navedite, zakaj ni bilo objavljeno. /

	Če je odgovor DA, navedite datum objave: …...



	10. Pri pripravi gradiva so bile upoštevane zahteve iz Resolucije o normativni dejavnosti:
	DA

	11. Gradivo je uvrščeno v delovni program vlade:
	DA

	Mag. Andrej VIZJAK

                   MINISTER


Priloge:

· Predlog Uredbe  o programu opremljanja stavbnih zemljišč in podlagah za odmero komunalnega prispevka za obstoječo komunalno opremo ter o izračunu komunalnega prispevka in prispevka za začasno rabo obstoječe komunalne opreme za začasne objekte 

Obrazložitev gradiva

       PREDLOG









            (EVA 2021-2550-0091)
Na podlagi devetega odstavka 165. člena, devetega odstavka 226. člena, sedmega odstavka 228. člena, petnajstega odstavka 230. člena, devetega odstavka 242. člena ter devetega odstavka 244. člena Zakona o urejanju prostora (Uradni list RS, št. 199/21) Vlada Republike Slovenije izdaja
UREDBO

o programu opremljanja stavbnih zemljišč in podlagah za odmero komunalnega prispevka za obstoječo komunalno opremo ter o izračunu komunalnega prispevka in prispevka za začasno rabo obstoječe komunalne opreme za začasne objekte
I. del: SPLOŠNE DOLOČBE

1. člen

(vsebina)

(1) Ta uredba določa:

· podrobnejšo vsebino programa opremljanja stavbnih zemljišč (v nadaljnjem besedilu: program opremljanja), 

· podrobnejšo vsebino podlag za odmero komunalnega prispevka za obstoječo komunalno opremo, 

· izračun komunalnega prispevka za novo in obstoječo komunalno opremo, 

· izračun akontacije komunalnega prispevka za novo komunalno opremo in način upoštevanja plačane akontacije pri odmeri komunalnega prispevka,

· podrobnejši način upoštevanja preteklih vlaganj in že poravnanih obveznosti plačila komunalnega prispevka ter

· izračun prispevka za začasno uporabo obstoječe komunalne opreme za začasne objekte (v nadaljnjem besedilu: prispevka za začasne objekte.

(2) Ta uredba določa tudi vrste objektov, ki so predmet odmere komunalnega prispevka za novo in obstoječo komunalno opremo. Navedeni so v Prilogi, ki je sestavni del te uredbe.
2. člen

(pomen izrazov)

(1) Izrazi, uporabljeni v tej uredbi, pomenijo:

1. tloris zemljišča pod stavbo je površina, določena v skladu s predpisi, ki urejajo kataster nepremičnin;

2. gradbena parcela stavbe obsega zemljišče pod stavbo in zemljišče ob stavbi, ki pripada stavbi, in je trajno namenjeno redni rabi te stavbe;

3. bruto površina stavbe je površina stavbe, izračunana v skladu s predpisom, ki določa izračun površin;

4. bruto tlorisna površina gradbeno inženirskega objekta je površina gradbeno inženirskega objekta, izračunana s smiselno uporabo predpisa, ki določa izračun površin;

5. zunanja ureditev stavbe je ureditev utrjenih (npr. interne dostopne ceste, parkirišča, manipulacijske površine, površine za zbiranje odpadkov, igrišča ob večstanovanjskih stavbah) in zelenih površin na gradbeni parceli stavbe, ki so trajno namenjene redni rabi stavbe. 

 (2) Drugi izrazi, uporabljeni v tej uredbi, pomenijo enako kot v Zakonu o urejanju prostora, Gradbenem zakonu, Zakonu o  katastru nepremičnin in predpisu, ki ureja izračun površin stavb.

II. del: PROGRAM OPREMLJANJA TER ODMERA IN IZRAČUN KOMUNALNEGA PRISPEVKA ZA NOVO KOMUNALNO OPREMO

1. poglavje: Program opremljanja 

3. člen

(območje opremljanja)

(1) Območje opremljanja obsega parcele in njihove dele, ki so predmet opremljanja, vključno s površinami, na katerih so načrtovane prostorske ureditve potrebne za nemoteno izvedbo in redno rabo načrtovanih objektov.

(2) Območje opremljanja se opredeli z navedbo enot urejanja prostora iz veljavnega občinskega prostorskega načrta ali njihovih delov, če območje opremljanja obsega samo del enote urejanja prostora. 

(3) Če se program opremljanja pripravlja za območje na katerem velja OPPN, lahko območje opremljanja obsega tudi samo del območja OPPN, če se izkaže potreba po opremljanju zemljišč zgolj na delu območja OPPN. 

(4) Meja območja opremljanja se grafično prikaže v katastru nepremičnin, kot je določeno v 14. členu te uredbe. 

4. člen

(nova komunalna oprema in druga gospodarska javna infrastruktura)

(1) Za novo komunalno opremo in drugo gospodarsko javno infrastrukturo se štejejo:

· komunalna oprema in druga gospodarska javna infrastruktura, ki jo je treba na novo zgraditi za opremljanje območja opremljanja, 

· obstoječa komunalna oprema in druga gospodarska javna infrastruktura, ki ji je zaradi potreb priključevanja načrtovanih objektov na območju opremljanja treba povečati zmogljivost (kot so razširitev ceste, povečanje dimenzije cevovodov in podobno).

(2) Če gradnja nove druge gospodarske javne infrastrukture obsega ureditve v okviru državne ceste, ki jih mora v skladu z zakonom, ki ureja javne ceste, sofinancirati občina, se ta infrastruktura šteje za novo komunalno opremo. 

(3) Če se občina in izvajalec obvezne državne javne službe distribucije električne energije dogovorita, da bo opremljanje zemljišč z elektroenergetskim omrežjem zagotovila občina, se to v programu opremljanja navede.  

(4) Za novo komunalno opremo iz prvega in drugega odstavka se ne štejejo: 

· vzdrževanje, obnavljanje ali nadomeščanje obstoječe komunalne opreme, ki je namenjeno nemotenemu delovanju te komunalne opreme, 

· prilagajanje obstoječe komunalne opreme oskrbnim in tehničnim standardom ter 

· odpravljanje manjših pomanjkljivosti na obstoječi komunalni opremi, ki onemogočajo njeno nemoteno delovanje. 

(5) Nova komunalna oprema in druga gospodarska javna infrastruktura iz prvega in drugega odstavka tega člena se ugotovi na podlagi:

· določb prostorskega izvedbenega akta in njegovih strokovnih podlag,

· smernic in mnenj nosilcev urejanja prostora, podanih k prostorskemu izvedbenemu aktu, in

· projektne in ostale dokumentacije za novo komunalno opremo in drugo gospodarsko javno infrastrukturo, izdelane v skladu s predpisi, ki urejajo graditev objektov (v nadaljnjem besedilu: dokumentacija za novo komunalno opremo in drugo gospodarsko javno infrastrukturo).

(6) Nova komunalna oprema in druga gospodarska javna infrastruktura iz prvega odstavka tega člena se navede in opiše z osnovnimi podatki in grafično prikaže kot je določeno v 14. členu te uredbe. 

(7) Za novo komunalno opremo se določijo finančna sredstva za izvedbo opremljanja v skladu s 6. členom, skupni in obračunski stroški nove komunalne opreme v skladu z 9. členom oziroma 10. členom in obračunski stroški nove komunalne opreme na enoto mere v skladu z 11. členom te uredbe.   

(8) Ne glede na prejšnji odstavek se v programu opremljanja določi finančna sredstva za gradnjo elektroenergetskega omrežja, če se občina in izvajalec obvezne državne javne službe distribucije električne energije dogovorita, da bo opremljanje zemljišč z elektroenergetskim omrežjem zagotovila občina. 

(9) Če je na območju opremljanja predvideno etapno izvajanje opremljanja, se v programu opremljanja opredeli nova komunalna oprema in druga gospodarska javna infrastruktura za posamezno etapo opremljanja.

5. člen

(roki za izvedbo in etapnost opremljanja)

(1) V programu opremljanja se določijo roki izvedbe opremljanja z novo komunalno opremo in drugo gospodarsko javno infrastrukturo, pri čemer se z datumom opredelijo najmanj:

· rok začetka gradnje nove komunalne opreme in druge gospodarske javne infrastrukture in

· rok predaje komunalne opreme in druge gospodarske javne infrastrukture v upravljanje oziroma rok možne priključitve na novo komunalno opremo. 

(2) Ne glede na prejšnji odstavek se v programu opremljanja določi tudi roke za opremljanje elektroenergetskim omrežjem, če se občina in izvajalec obvezne državne javne službe distribucije električne energije dogovorita, da bo opremljanje zemljišč z elektroenergetskim omrežjem zagotovila občina.

(3) V programu opremljanja se v primeru etapne izvedbe opremljanja v več etapah opredelijo tudi etapnost opremljanja in roki za izvedbo posameznih etap opremljanja. 

(4) Če občina sprejema program opremljanja zgolj zaradi določitve podlag za odmero komunalnega prispevka za novo komunalno opremo potem, ko je komunalna oprema že izvedena, se v programu opremljanja v okviru rokov navede kdaj je bila komunalna oprema predana v upravljanje. 

6. člen

(finančna sredstva za izvedbo opremljanja)

(1) Finančna sredstva za izvedbo opremljanja se določijo za vsako posamezno vrsto nove komunalne opreme in druge gospodarske javne infrastrukture iz prvega oziroma drugega odstavka 4. člena te uredbe. 

(2) Za finančna sredstva iz prvega odstavka se določijo tudi viri financiranja. Če je financiranje opremljanja predvideno iz občinskega proračuna, občina načrtuje finančna sredstva za izvedbo nove komunalne opreme v načrtu razvojnih programov občinskega proračuna v skladu z roki za izvedbo opremljanja iz prejšnjega člena.

(3) Če se občina in izvajalec obvezne državne javne službe distribucije električne energije dogovorita, da bo opremljanje zemljišč z elektroenergetskim omrežjem zagotovila občina, se v občinskem proračunu načrtujejo tudi sredstva za izvedbo elektroenergetskega omrežja.

(4) Če je na območju opremljanja predvideno etapno izvajanje opremljanja, se potrebna finančna sredstva za izvedbo opremljanja določijo za vsako posamezno etapo opremljanja.

 (5) Pri določitvi finančnih sredstev za izvedbo opremljanja se upoštevajo naslednji stroški:

· stroški izdelave programa opremljanja in projektne in ostale dokumentacije za novo komunalno opremo, izdelane v skladu s predpisi, ki urejajo graditev objektov (v nadaljnjem besedilu: dokumentacija za novo komunalno opremo),

· stroški predhodnih raziskav in študij v zvezi z novo komunalno opremo, 

· stroški pridobivanja zemljišč za opremljanje, 

· stroški gradnje nove komunalne opreme (kot so stroški materiala, stroški dela, stroški gradbene opreme) in

· drugi stroški nove komunalne opreme, ki nastanejo zaradi opremljanja (kot so stroški rušitev objektov, stroški dovoljenj, zavarovanj, nadzora in podobno). 

(6) Stroški gradnje komunalne opreme iz četrte alineje prejšnjega odstavka se ovrednotijo na podlagi:

· rešitev nove komunalne opreme iz občinskega prostorskega izvedbenega akta in njegovih strokovnih podlag, 

· dokumentacije za novo komunalno opremo, 
· stroškov iz investicijske dokumentacije po predpisu o investicijski dokumentaciji na področju javnih financ, če je na voljo v času izdelave programa opremljanja, ali

· dejanskih stroškov izvedbe, če se program opremljanja spreminja in dopolnjuje potem, ko so dejanski stroški že znani.

(7) Stroški pridobivanja zemljišč iz tretje alineje četrtega odstavka tega člena so:

· stroški odkupa nepremičnin in

· stroški odškodnin ali nadomestil zaradi razlastitve nepremičnin ali omejitve oziroma obremenitve lastninske pravice, ki jo je treba izvesti zaradi gradnje nove komunalne opreme. 

(8) Stroški iz prejšnjega odstavka se določijo glede na razpoložljive podatke v času izdelave programa opremljanja ob upoštevanju naslednjega zaporedja: 

· na podlagi dejanskih stroškov odkupa nepremičnin, razvidnih iz kupoprodajnih ali menjalnih pogodb, oziroma dejanskih stroškov odškodnin ali nadomestil zaradi razlastitve nepremičnin ali omejitve oziroma obremenitve lastninske pravice,

· na podlagi ocene cenilcev nepremičnin, 

· ob upoštevanju posplošene tržne vrednosti nepremičnin iz uradnih evidenc.

7. člen

(podlage za odmero komunalnega prispevka za novo komunalno opremo)

Podlage za odmero komunalnega prispevka za novo komunalno opremo se določijo za vsako posamezno vrsto nove komunalne opreme po posameznem obračunskem območju.

8. člen

 (obračunska območja)

(1) Na območju opremljanja se za vsako posamezno vrsto nove komunalne opreme določi eno ali več obračunskih območij. 

(2) Pri določitvi obračunskih območij se upošteva tudi etapnost opremljanja. Če se opremljanje izvaja v več etapah, se za posamezno vrsto komunalne opreme določi več obračunskih območij. 

(3) Obračunska območja se ob spremembah in dopolnitvah programa opremljanja lahko združujejo ali delijo.

9. člen

(skupni stroški nove komunalne opreme)

(1) Skupni stroški nove komunalne opreme se določijo kot tisti del potrebnih finančnih sredstev za izvedbo opremljanja iz 6. člena te uredbe, ki nastanejo izključno zaradi opremljanja stavbnih zemljišč na posameznem območju opremljanja. 

(2) Če je posamezna vrsta nove komunalne opreme namenjena tudi drugim območjem izven območja opremljanja, se za skupne stroške nove komunalne opreme na območju opremljanja lahko šteje le sorazmerni del stroškov iz 6. člena te uredbe, ki se določi glede na delež obremenitev nove komunalne opreme z območja opremljanja in vseh območij, ki jim je nova komunalna oprema namenjena.

10. člen

(obračunski stroški nove komunalne opreme)

(1) Obračunski stroški nove komunalne opreme se določijo kot skupni stroški nove komunalne opreme iz prvega odstavka prejšnjega člena, zmanjšani za finančna sredstva, ki se zagotovijo iz drugih virov financiranja v skladu s zakonom, ki ureja urejanje prostora, in za sredstva, ki se zagotovijo iz proračunskih sredstev občine in jih občina ne bo prenesla na zavezance za plačilo komunalnega prispevka. Obračunski stroški nove komunalne opreme za posamezno vrsto nove komunalne opreme na posameznem obračunskem območju se izračunajo na naslednji način:  

OSN(ij) = SSN(ij) – Sdrugi viri(ij) – Sproračunska sredstva(ij)) 
Zgornje oznake pomenijo:

· OSN(ij): obračunski stroški posamezne vrste nove komunale opreme na posameznem obračunskem območju,

· SSN(ij): skupni stroški posamezne vrste nove komunale opreme na posameznem obračunskem območju,

· Sdrugi viri(ij): drugi viri financiranja posamezne vrste nove komunalne opreme na posameznem obračunskem območju,

· Sproračunska sredstva(ij)): sredstva, ki se za financiranje posamezne vrste nove komunalne opreme na posameznem obračunskem območju zagotovijo iz občinskega proračuna in se ne prenesejo na zavezanca za plačilo komunalnega prispevka,

· i: posamezna vrsta nove komunalne opreme,

· j: posamezno obračunsko območje. 

(2) Pri določitvi obračunskih stroškov iz prejšnjega odstavka občina določi sredstva, ki se za financiranje komunalne opreme zagotovijo iz občinskega proračuna, tako da se delež proračunskih sredstev med obračunskimi območji posamezne vrste nove komunalne opreme na območju cele občine ne razlikuje za več kot 25 odstotkov. Pri tem se delež proračunskih sredstev določi na naslednji način:  

Dproračunska sredstva(ij) = Sproračunska sredstva(ij)/ (SSN (ij) – Sdrugi viri(ij))
Zgornje oznake pomenijo: 

· Dproračunska sredstva(ij): delež sredstev, ki se za financiranje posamezne vrste nove komunalne opreme na posameznem obračunskem območju zagotovi iz občinskega proračuna in se ne prenese na zavezanca za plačilo komunalnega prispevka,

· druge oznake pomenijo enako kot v prejšnjem odstavku. 

11. člen

(obračunski stroški nove komunalne opreme na enoto mere)

(1) Obračunski stroški posamezne vrste nove komunalne opreme na posameznem obračunskem območju se določijo na naslednji način:

CpN(ij) = OSN (ij)/∑AGP(j) in 

CtN(ij) = OSN(ij) /∑AOBJEKT
Zgornje oznake pomenijo: 

· CpN(ij): stroški opremljanja na m2 gradbene parcele stavbe s posamezno vrsto nove komunalne opreme na posameznem obračunskem območju,

· CtN(ij): stroški opremljanja na m2 bruto tlorisne površine objekta s posamezno vrsto nove komunalne opreme na posameznem obračunskem območju,

· OSN(ij): obračunski stroški posamezne vrste nove komunale opreme na posameznem obračunskem območju, 

· ∑AGP(j): vsota površin gradbenih parcel stavb na posameznem obračunskem območju,

· ∑AOBJEKT(j): vsota bruto tlorisnih površin objektov na posameznem obračunskem območju, 

· i: posamezna vrsta nove komunalne opreme,

· j: posamezno obračunsko območje.

(2) Vsota površin gradbenih parcel stavb na posameznem obračunskem območju je vsota predvidenih gradbenih parcel vseh načrtovanih stavb, ki se bodo priključile na posamezno vrsto nove komunalne opreme oziroma ki jo bodo uporabljale, in za katere mora zavezanec plačati komunalni prispevek za novo komunalno opremo.  

(3) Vsota bruto tlorisnih površin objektov na posameznem obračunskem območju je vsota bruto tlorisnih površin vseh načrtovanih stavb in vsota površin vseh načrtovanih gradbeno inženirskih objektov, ki se bodo priključili na posamezno vrsto nove komunalne opreme oziroma jo bodo uporabljali, in za katere mora zavezanec plačati komunalni prispevek za novo komunalno opremo.

12. člen

(merila za odmero komunalnega prispevka za novo komunalno opremo)

(1) Merila za odmero komunalnega prispevka za novo komunalno opremo so: 

· površina gradbene parcele stavbe, 

· bruto tlorisna površina stavbe ali površina gradbeno inženirskega objekta in 

· razmerje med deležem gradbene parcele stavbe (DpN) in deležem površine objekta (DtN) pri izračunu komunalnega prispevka za novo komunalno opremo.

(2) Pri odmeri akontacije komunalnega prispevka za novo komunalno opremo se pri izračunu akontacije komunalnega prispevka namesto površine gradbene parcele stavbe upošteva površina urejenega zazidljivega zemljišča.
(3) Občina lahko določi razmerje med deležem gradbene parcele stavbe (DpN) in deležem površine objekta (DtN), ki se upošteva pri izračunu komunalnega prispevka za novo komunalno opremo, pri čemer je minimum DpN ali DtN = 0,3, maksimum DpN ali DtN = 0,7  in  DpN + DtN = 1. Razmerje mora biti enako na vseh obračunskih območjih v okviru posameznega območja opremljanja. Če občina v programu opremljanja razmerja ne določi, se šteje, da je razmerje DpN : DtN = 0,5 : 0,5. 

.
13. člen

(elaborat programa opremljanja)

(1) Podlaga za pripravo programa opremljanja je elaborat programa opremljanja.

(2) Elaborat programa opremljanja vsebuje najmanj:

1. opis območja opremljanja in načrtovane prostorske ureditve na območju opremljanja, 

2. seznam upoštevanih veljavnih prostorskih izvedbenih aktov, strokovnih podlag in druge dokumentacije, upoštevanih pri izdelavi programa opremljanja, 

3. podatke o predvidenih površinah gradbenih parcel stavb in bruto tlorisnih površinah načrtovanih stavb, površinah načrtovanih gradbeno inženirskih objektov ali površinah načrtovanih z navedbo vira podatkov, 

4. opis obstoječe in nove komunalne opreme ter druge gospodarske javne infrastrukture na območju opremljanja, 

5. roke za izvedbo in etapnost opremljanja, vključno s pojasnili glede načina določitve rokov, in 

6. določitev podlag za odmero komunalnega prispevka za novo komunalno opremo, vključno s pojasnili glede načina določitve finančnih sredstev za izvedbo opremljanja iz 6. člena, skupnih in obračunskih stroškov nove komunalne opreme iz 9. oziroma 10. člena ter obračunskih stroškov nove komunalne opreme na enoto mere iz 11. člena te uredbe.

(2) Pri opisu nove komunalne opreme in druge gospodarske javne infrastrukture iz 4. točke prejšnjega odstavka se v elaboratu programa opremljanja navedejo podatki o tehničnih značilnostih in zmogljivosti objektov, naprav in omrežij nove komunalne opreme in druge gospodarske javne infrastrukture ter podatki o priključevanju na obstoječa infrastrukturna omrežja oziroma se navede obseg povečanja zmogljivosti obstoječe komunalne opreme in druge gospodarske javne infrastrukture, če je ta potrebna zaradi priključevanja načrtovanih objektov. Če je posamezna vrsta nove komunalne opreme poleg območja opremljanja namenjena tudi oskrbi drugih območij izven območja opremljanja, mora biti to iz elaborata programa opremljanja jasno razvidno, vključno z načinom razdelitve stroškov po posameznih območjih. 
 (3) Hramba in vpogled v elaborat programa opremljanja se zagotavljata v digitalni in analogni obliki.
14. člen

(oblika programa opremljanja)

(1) Program opremljanja vsebuje besedilni in grafični del. 

(2) Besedilni del programa opremljanja se pripravi v obliki odloka. Če je vsebino programa opremljanja mogoče določiti in prikazati v grafičnem delu tako podrobno, da je v tekstualnem delu ni treba dodatno določiti, se v tekstualnem delu navede le povezava na ustrezni grafični prikaz.

 (3) Grafični del programa opremljanja vsebuje grafične prikaze:

1. območja opremljanja,

2. nove komunalne opreme in druge gospodarske javne infrastrukture,

3. zemljišč, ki jih je bilo ali jih je treba pridobiti za opremljanje stavbnih zemljišč in katerih stroški so upoštevani v programu opremljanja in 

4. obračunskih območij po posamezni vrsti nove komunalne opreme.

(4) Grafični prikazi iz prejšnjega odstavka se izdelajo na geodetskih načrtih. Merilo grafičnih prikazov iz 2. in 3. točke prejšnjega odstavka ne sme biti manjše od 1: 2.000, merila drugih grafičnih prikazov pa ne smejo biti manjša od 1: 5.000. Grafični prikazi morajo biti opremljeni z naslednjimi podatki:

1. naziv programa opremljanja, 

2. identifikacijska številka programa opremljanja v prostorskem informacijskem sistemu, 

3. podatki o pripravljavcu in izdelovalcu programa opremljanja,

4. naziv grafičnega prikaza, 

5. legenda sestavin iz grafičnega prikaza,  

6. orientacija grafičnega prikaza in 

7. merilo grafičnega prikaza.
(5) Za grafični del programa opremljanja se za potrebe vodenja programov opremljanja v prostorskem informacijskem sistemu pripravi naslednje vektorske podatke: 

1. območje opremljanja, 

2. novo komunalno opremo in drugo gospodarsko javno infrastrukturo in

3. obračunska območja po posamezni vrsti nove komunalen opreme. 

 (6) Sprejeti program opremljanja se opremi z naslovnico, ki vsebuje:

1. naziv programa opremljanja, 

2. identifikacijsko številko programa opremljanja v prostorskem informacijskem sistemu,

3. podatke o pripravljavcu in izdelovalcu programa opremljanja,

4. navedbo občinskega sveta, ki je program opremljanja sprejel, z žigom organa in podpisom odgovorne osebe, 

5. datum sprejema in

6. podatke o objavi v uradnem glasilu in prostorskem informacijskem sistemu.

(7) Program opremljanja se izdela v digitalni obliki. Aktivni podatki digitalne oblike programa opremljanja se pripravijo v obliki in na način, kot ju določajo predpisi, ki urejajo prostorski informacijski sistem. Hramba in vpogled v program opremljanja se zagotavljata v digitalni in analogni obliki, pri čemer je analogna oblika natis digitalne oblike.

2. poglavje: Odmera in izračun komunalnega prispevka za novo komunalno opremo

15. člen 

(izračun komunalnega prispevka za novo komunalno opremo)

(1) Za izračun komunalnega prispevka za novo komunalno opremo se najprej določi vrste nove komunalne opreme iz programa opremljanja, na katero zavezanec priključi svoj objekt, oziroma mu je omogočena njena uporaba.

(2) V primeru odmere komunalnega prispevka za novo komunalno opremo zaradi gradnje objekta, se komunalno opremo iz prejšnjega odstavka določi na podlagi: 

- mnenj pristojnih mnenjedajalcev za priključevanje na komunalno opremo, ki so jih mnenjedajalci podali k dokumentaciji za pridobitev gradbenega dovoljenja in 

- projektne dokumentacije za izvedbo gradnje v skladu s predpisi, ki urejajo graditev, če gre za novogradnjo manj zahtevnega ali zahtevnega objekta, oziroma

- dokumentacije za pridobitev gradbenega dovoljenja za nezahteven objekt v skladu s predpisi, ki urejajo graditev, če gre za novogradnjo nezahtevnega objekta oziroma

- dokumentacije za pridobitev gradbenega dovoljenja za spremembo namembnosti, če gre za spremembo namembnosti objekta oziroma

- podatkov k prijavi začetka gradnje enostavnega objekta, če gre za novogradnjo enostavnega objekta. 

(3) V primeru odmere komunalnega prispevka za novo komunalno opremo zaradi legalizacije objekta, se komunalna oprema iz prvega odstavka določi na podlagi dokumentacije za legalizacijo objekta v skladu s predpisi, ki urejajo graditev. 

(4) Komunalni prispevek za posamezno vrsto nove komunalne opreme za stavbe se izračuna tako, da se seštejeta delež komunalnega prispevka, ki odpade na gradbeno parcelo stavbe, in delež, ki odpade na bruto tlorisno površino stavbe, in sicer po naslednji enačbi:

KPnova (ij) = (AGP x CpN(ij) x DpN) + (ASTAVBA x CtN(ij) x DtN) 
Zgornje oznake pomenijo:

· KPnova(ij): znesek komunalnega prispevka za posamezno vrsto nove komunalne opreme na posameznem obračunskem območju,

· AGP: površina gradbene parcele stavbe,

· CpN(ij): stroški opremljanja na m2 gradbene parcele stavbe s posamezno vrsto nove komunalne opreme na posameznem obračunskem območju,

· DpN: delež gradbene parcele stavbe pri izračunu komunalnega prispevka za novo komunalno opremo, 

· ASTAVBA: bruto tlorisna površina stavbe,

· CtN(ij): stroški opremljanja m2 bruto tlorisne površine objekta s posamezno vrsto nove komunalne opreme na posameznem obračunskem območju,

· DtN: delež površine objekta pri izračunu komunalnega prispevka za novo komunalno opremo,

· AGP x CpN(ij) x DpN: delež komunalnega prispevka za posamezno vrsto nove komunalne opreme na posameznem obračunskem območju, ki odpade na gradbeno parcelo stavbe,

· ASTAVBA x CtN(ij) x DtN :  delež komunalnega prispevka za posamezno vrsto nove komunalne opreme na posameznem obračunskem območju, ki odpade na bruto tlorisno površino stavbe,

· i: posamezna vrsta nove komunalne opreme,

· j: posamezno obračunsko območje.

(5) Za stavbe, ki se jim v skladu s zakonom, ki ureja urejanje prostora, ne določi gradbene parcele, se komunalni prispevek za novo komunalno opremo izračuna le od deleža, ki odpade na bruto tlorisno površino stavbe.

(6) Komunalni prispevek za posamezno vrsto nove komunalne opreme iz prvega odstavka tega člena se za gradbeno inženirske objekte izračuna po naslednji enačbi: 

KPnova(ij) = AGIO x CtN(ij) x DtN
Zgornje oznake pomenijo:

· AGIO: površina gradbeno inženirskega objekta, 
· druge oznake pomenijo enako, kakor je določeno v petem odstavku. 

(7) Če se na gradbeni parceli stavbe nahaja gradbeno inženirski objekt, ki predstavlja zunanjo ureditev stavbe, se  zanj komunalni prispevek za novo komunalno opremo ne odmeri. 

(8) Komunalni prispevek za novo komunalno opremo za funkcionalne komplekse v skladu s predpisom, ki ureja razvrščanje objektov, se izračuna tako, da se izračuna vsota komunalnih prispevkov za posamezne stavbe,  gradbeno inženirske objekte in dele funkcionalnega kompleksa, ki niso razvrščeni kot posamezni gradbeno inženirski objekti oziroma niso vključeni v gradbeno parcelo stavb znotraj kompleksa.
(9) Komunalni prispevek za novo komunalno opremo, ki se odmeri zavezancu, se izračuna kot seštevek zneskov komunalnih prispevkov za posamezno vrsto nove komunalne opreme iz petega oziroma sedmega odstavka tega člena po enačbi: 

KPnova = ∑KPnova(ij),

pri čemer je KPnova znesek komunalnega prispevka za novo komunalno opremo, ki se odmeri zavezancu. 

(10) Komunalni prispevek za novo komunalno opremo, ki se odmerja zavezancu zaradi spremembe bruto tlorisne površine objekta, se izračuna tako, da se izračunata višina komunalnega prispevka za novo komunalno opremo po spremembi bruto tlorisne površine objekta in pred spremembo bruto tlorisne površine objekta. Zavezancu se odmeri komunalni prispevek, ki predstavlja pozitivno razliko med komunalnim prispevkom po spremembi in pred spremembo bruto tlorisne površine objekta. Pri tem se komunalni prispevek za novo komunalno opremo računa in primerja po posamezni komunalni opremi. Če je razlika negativna, se z odmerno odločbo ugotovi, da je komunalni prispevek za novo komunalno opremo že poravnan. 

16. člen

(izračun akontacije komunalnega prispevka  za novo komunalno opremo in upoštevanje pri odmeri zaradi gradnje objekta)

(1) V primeru odmere akontacije komunalnega prispevka za novo komunalno opremo se komunalna oprema iz prvega odstavka tega člena določi na podlagi izvedene komunalne opreme in obračunskih območij iz programa opremljanja.

(2) Akontacija komunalnega prispevka za posamezno vrsto nove komunalne opreme se izračuna po naslednji enačbi:
KPakontacija(ij) = AUZZ x CpN(ij) x DpN


Zgornje oznake pomenijo:

· KPakontacija(ij): znesek akontacije komunalnega prispevka za posamezno vrsto nove komunalne opreme na posameznem obračunskem območju, 

· AUZZ: površina urejenega zazidljivega zemljišča,

· druge oznake pomenijo enako, kakor je določeno v četrtem odstavku  15. člena te uredbe.

(3) Akontacija komunalnega prispevka za novo komunalno opremo, ki se odmeri zavezancu, se izračuna kot seštevek zneskov akontacije komunalnega prispevka za posamezno vrsto nove  komunalne opremo iz prejšnjega odstavka po enačbi: 

KPakontacija = ∑KPakontacija(ij),

pri čemer je KP(akontacija) znesek akontacije komunalnega prispevka za novo komunalno opremo, ki se odmeri zavezancu. 

(4) Če je za urejeno zazidljivo zemljišče odmerjena in plačana akontacija komunalnega prispevka za posamezno vrsto nove komunalne opreme, se komunalni prispevek za posamezno vrsto nove komunalne opreme, ki se odmerja zavezancu zaradi gradnje objekta na tem zemljišču, izračuna na naslednji način: 

· če je površina urejenega zazidljivega zemljišča večja od površine gradbene parcele stavbe (AUZZ – AGP ≥ 0), se komunalni prispevek izračuna po naslednji enačbi: KPnova (ij) = ASTAVBA x CtN(ij) x DtN, pri čemer se poravnana akontacija za preostalo površino urejenega zazidljivega zemljišča upošteva pri drugih odmerah komunalnega prispevka za novo komunalno opremo zaradi graditve na tistih gradbenih parcelah, ki so nastale na urejenem zazidljivem zemljišču,
· če je površina urejenega zazidljivega zemljišča manjša od površine gradbene parcele stavbe (AUZZ – AGP ≤ 0), se komunalni prispevek izračuna po naslednji enačbi: KPnova(ij) = ((AGP – ∑AUZZGP) x CpN(ij) x DpN) + (ASTAVBA x CtN(ij) x DtN),
pri čemer ∑AUZZGP pomeni vsoto površin vseh urejenih zazidljivih zemljišč ali njihovih delov, ki sestavljajo gradbeno parcelo stavbe in za katere je akontacija komunalnega prispevka že poravnana, druge oznake pa pomenijo enako, kakor je določeno  v četrtem odstavku 15. člena te uredbe.

(4) Komunalni prispevek za novo komunalno opremo, ki se odmeri zavezancu iz prejšnjega odstavka, se izračuna na način iz devetega odstavka 15. člena te uredbe.
III. del: PODLAGE ZA ODMERO KOMUNALNEGA PRISPEVKA ZA OBSTOJEČO KOMUNALNO OPREMO IN IZRAČUN KOMUNALNEGA PRISPEVKA ZA OBSTOJEČO KOMUNALNO OPREMO

1. poglavje: Podlage za odmero komunalnega prispevka za obstoječo komunalno opremo 

17. člen
(podlage za odmero komunalnega prispevka za obstoječo komunalno opremo)

(1) Podlage za odmero komunalnega prispevka za obstoječo komunalno opremo se določijo za vsako posamezno vrsto obstoječe komunalne opreme za območje celotne občine. 

18. člen

(stroški obstoječe komunalne opreme)

(1) Stroški obstoječe komunalne opreme se ocenijo oziroma določijo na podlagi:

· podatkov iz poslovnih knjig, ki jih vodijo neposredni proračunski porabniki (register osnovnih sredstev), 

· nadomestitvenih stroškov, ki so enaki stroškom gradnje nove komunalne opreme, ki zagotavlja primerljivo zmogljivost in raven komunalne oskrbe kot obstoječa komunalna oprema, ali 

· dejanskih stroškov izvedenih investicij, ki jih je financirala občina.  
(2) Pri določitvi stroškov obstoječe komunalne opreme na način iz druge ali tretje alineje prejšnjega odstavka, se smiselno upoštevajo določbe petega odstavka 6. člena te uredbe. 

(3) Za obstoječo komunalno opremo, ki je namenjena komunalni oskrbi objektov na območjih več občin, se za stroške obstoječe komunalne opreme za posamezno občino lahko šteje le sorazmerni del stroškov te komunalne opreme, ki je namenjena oskrbi objektov na območju posamezne občine.

19 člen

(stroški obstoječe komunalne opreme na enoto mere)

(1) Stroški  obstoječe komunalne opreme na enoto mere za posamezno vrsto obstoječe komunalne opreme se določijo na naslednji način:
CpO(i) = SO(i) /∑ AGP(i) in
CtO(i) = SO(i) /∑AOBJEKT(i)

Zgornje oznake pomenijo: 

· CpO(i): stroški posamezne vrste obstoječe komunale opreme na m2 gradbene parcele stavbe,

· CtO(i): stroški posamezne vrste obstoječe komunalne opreme na m2 bruto tlorisne površine objekta,

· SO(i): stroški posamezne vrste obstoječe komunalne opreme,

· ∑AGP(i): ocenjena vsota gradbenih parcel stavb na oskrbnem območju posamezne vrste obstoječe komunalne opreme, 

· ∑AOBJEKT(i): ocenjena vsota bruto tlorisnih površin objektov na oskrbnem območju posamezne vrste obstoječe komunalne opreme, 

· i: posamezna vrsta obstoječe komunalne opreme.

(2) Ocenjena vsota površin gradbenih parcel stavb na oskrbnem območju posamezne vrste obstoječe komunalne opreme je vsota vseh zemljiških parcel oziroma njihovih delov na oskrbnem območju posamezne vrste obstoječe komunalne opreme, na katerih je v skladu s prostorskim izvedbenim aktom dovoljeno graditi stavbo ali je že zgrajena stavba, za katero mora zavezanec plačati komunalni prispevek za obstoječo komunalno opremo.  

(3) Ocenjena vsota bruto tlorisnih površin objektov na oskrbnem območju posamezne vrste obstoječe komunalne opreme je vsota bruto tlorisnih površin obstoječih ter po prostorskem izvedbenem aktu dopustnih bruto tlorisnih površin objektov na pozidanih in nepozidanih stavbnih zemljiščih, za katere mora zavezanec plačati komunalni prispevek za obstoječo komunalno opremo. 

20. člen

(uporaba povprečnih stroškov obstoječe komunalne opreme na enoto mere)

Ne glede na določbe 18. in 19. člena te uredbe lahko občina stroške obstoječe komunalne opreme na enoto mere določi tako, da povzame povprečne stroške obstoječe komunalne opreme na enoto mere iz predpisa, ki ureja nadomestne podlage za odmero komunalnega prispevka za obstoječo komunalno opremo.

21. člen

(merila za odmero komunalnega prispevka za obstoječo komunalno opremo)

(1) Merila za odmero komunalnega prispevka za obstoječo komunalno opremo so: 

· površina gradbene parcele stavbe,

· bruto tlorisna površina stavbe ali površina gradbeno inženirskega objekta,

· razmerje med deležem gradbene parcele stavbe (DpO) in deležem površine objekta (DtO) pri izračunu komunalnega prispevka za obstoječo komunalno opremo,

· faktor namembnosti objekta Fn in

· psz(i): prispevna stopnja zavezanca (%). 

(2) Pri odmeri komunalnega prispevka za obstoječo komunalno opremo zaradi izboljšanja opremljenosti se za izračun komunalnega prispevka namesto površine gradbene parcele stavbe upošteva površina, ki se določi kot zmnožek tlorisa zemljišča pod stavbo in računskega faktorja površine (Fp). Občina določi vrednost Fp za posamezne vrste objektov, kot se razvrščajo v skladu s predpisom, ki določa klasifikacijo vrst objektov CC-SI glede na namen uporabe objektov.  Fp se določi v razponu od 1,5 do 4 in mora biti enak za posamezne vrste stavb na območju cele občine in za vse vrste obstoječe komunalne opreme. Če občina ne določi Fp, se šteje, da je Fp enak 2,5. 

(3) Določba prejšnjega odstavka se uporablja tudi:

· če ni na voljo natančnejših podatkov o površini gradbene parcele stavbe v primeru odmere komunalnega prispevka pred legalizacijo obstoječih manj zahtevnih in zahtevnih stavb, če ta še ni bil odmerjen in plačan oziroma na drug način še niso bile izpolnjene obveznosti v zvezi s plačilom komunalnega prispevka, 

· če ni na voljo natančnejših podatkov o površini gradbene parcele stavbe v primeru odmere komunalnega prispevka zaradi naknadne priključitve manj zahtevnega ali zahtevnega obstoječega objekta, 

· pri odmeri komunalnega prispevka za manj zahtevne in zahtevne stavbe, ki niso pomožni objekti in se gradijo na zemljiščih, ki niso stavbna,

· pri odmeri komunalnega prispevka za manj zahtevne in zahtevne stavbe znotraj funkcionalnih kompleksov v skladu s predpisi, ki urejajo graditev, ki se v skladu z Zakonom o urejanju prostora štejejo za pomožne objekte funkcionalnih kompleksov in zato zanje določitev gradbene parcele ni predpisana.
(4) Občina lahko določi razmerje med deležem gradbene parcele stavbe (Dpo) in deležem površine objekta (Dto), ki se upošteva pri izračunu komunalnega prispevka za obstoječo komunalno opremo, pri čemer je minimum Dpo ali Dto = 0,3, maksimum Dpo ali Dto = 0,7  in  Dpo + Dto = 1. Razmerje mora biti enako za vse vrste obstoječe komunalne opreme na območju cele občine. Če občina v odloku o podlagah za odmero komunalnega prispevka za obstoječo komunalno opremo razmerja ne določi, se šteje, da je razmerje Dp : Dt = 0,5 : 0,5.

(5) Občina lahko za posamezne vrste objektov, kot se razvrščajo v skladu s predpisom, ki določa  klasifikacijo vrst objektov CC-SI glede na namen uporabe objektov, določi faktor namembnosti objekta Fn. Vrednosti Fn za stavbe se določijo v razponu od 0,5 do 1,3. Vrednosti Fn za gradbeno inženirske objekte se določijo v razponu od 0,02 do 0,5. Fn mora biti enak za posamezne vrste objektov na območju cele občine in za vse vrste obstoječe komunalne opreme. Če občina v odloku za določitev podlag za odmero komunalnega prispevka za obstoječo komunalno opremo za posamezno vrsto objekta ne določi vrednosti Fn, se šteje, da je Fn za stavbe 1 in Fn za gradbeno inženirske 0,5. 

(6)  Ne glede na prejšnji odstavek  je Fn za :

- dele funkcionalnega kompleksa, v skladu s predpisom, ki urejajo razvrščanje, ki niso razvrščeni kot posamezni gradbeno inženirski objekti oziroma niso vključeni v gradbeno parcelo stavb znotraj kompleksa 0,05. 

-  za objekte CC-SI 2302 Elektrarne in drugi energetski objekti 0,2.  

(7) Pri izračunu komunalnega prispevka za obstoječo komunalno opremo za stavbe, ki so večnamenski objekti, se Fn upošteva glede na namembnost posameznih funkcionalnih enot stavbe. 

Če podatki o namembnosti posameznih funkcionalnih enot stavbe niso znani, se Fn upošteva glede na pretežno namembnost objekta.

(8) Občina za posamezno vrsto obstoječe komunalne opreme določi prispevno stopnjo zavezanca psz. Prispevna stopnja zavezanca psz je sorazmerni delež stroškov obstoječe komunalne opreme na enoto mere, ki se prenese na zavezanca za plačilo komunalnega prispevka. Prispevna stopnja zavezanca psz  mora biti enaka za posamezno vrsto obstoječe komunalne opreme na območju cele občine. Psz je lahko največ 100 odstotkov. Če občina ne določi prispevne stopnje zavezanca, se šteje, da je prispevna stopnja zavezanca 100 odstotkov. 

22. člen

(elaborat za pripravo podlag za odmero komunalnega prispevka za obstoječo komunalno opremo)
(1)  Podlaga za pripravo podlag za odmero komunalnega prispevka za obstoječo komunalo opremo je elaborat za pripravo odloka o podlagah za odmero komunalnega prispevka za obstoječo komunalno opremo (v nadaljnjem besedilu: elaborat za pripravo odloka).

(2) Besedilni del elaborata za pripravo odloka vsebuje najmanj:

1. navedbo upoštevanih strokovnih podlag za izdelavo odloka in 

2. določitev podlag iz 18. in 19. in 21. člena te uredbe, vključno z natančnimi pojasnili glede načina določitve stroškov obstoječe komunalne opreme iz 18. člena in stroškov obstoječe komunalne opreme na enoto mere iz 19. člena te uredbe. 

(3) Grafični del elaborata za pripravo odloka vsebuje naslednje grafične prikaze:

1. obstoječe komunalne opreme in

2. oskrbnih območij obstoječe komunalne opreme.

(4) Grafični prikazi iz prejšnjega odstavka se izdelajo za vsako posamezno obstoječo komunalno opremo na preglednih kartah v merilu, ki ne sme biti manjše od 1 : 25.000. Grafični prikazi morajo biti opremljeni z naslednjimi podatki:

1. naziv elaborata za pripravo odloka, 

2. podatki o pripravljavcu in izdelovalcu elaborata za pripravo odloka,

3. naziv posameznega grafičnega prikaza, 

4. legenda sestavin iz grafičnega prikaza,  

5. orientacija grafičnega prikaza in 

6. merilo grafičnega prikaza.

(5) Elaborat za pripravo odloka se izdela v digitalni obliki, hramba in vpogled vanj pa se zagotavljata v digitalni in analogni obliki.

23. člen

(oblika podlag za odmero komunalnega prispevka za obstoječo komunalno opremo)
(1) Podlage za odmero komunalnega prispevka za obstoječo komunalno opremo se pripravi v obliki odloka, ki vsebuje besedilni del.  

(2)  Sprejete podlage se opremi z naslovnico, ki vsebuje:

1.
naziv odloka, 

2.
identifikacijsko številko odloka v prostorskem informacijskem sistemu,

3.
podatke o pripravljavcu in izdelovalcu odloka,

4.
navedbo občinskega sveta, ki je odlok sprejel, z žigom organa in podpisom odgovorne osebe, 

5.
datum sprejema odloka in

6.
podatke o objavi odloka v uradnem glasilu.

(3) Hramba in vpogled v podlage iz 17. člena te uredbe se zagotavljata v digitalni in analogni obliki.

2. poglavje: Odmera in izračun komunalnega prispevka za obstoječo komunalno opremo

24. člen

(izračun komunalnega prispevka za obstoječo komunalno opremo)

(1) Za izračun komunalnega prispevka za obstoječo komunalno opremo se najprej določi vrste obstoječe komunalne opreme, na katero zavezanec priključi svoj objekt oziroma mu je omogočena njena uporaba.

(2) V primeru odmere komunalnega prispevka za obstoječo komunalno opremo zaradi gradnje objekta ali legalizacije objekta, se komunalno opremo iz prejšnjega odstavka določi kot je določeno v drugem oziroma tretjem odstavku 15. člena te uredbe.

(3) Komunalni prispevek za posamezno vrsto obstoječe komunalne opreme se za stavbe izračuna tako, da se seštejeta delež komunalnega prispevka, ki odpade na gradbeno parcelo stavbe, in delež, ki odpade na bruto tlorisno površino stavbe, in sicer po naslednji enačbi:

KP obstoječa(i) = ((AGP x Cpo(i) x Dpo) + (ASTAVBA x Cto(i) x Dto x Fn ))  x psz(i)

Zgornje oznake pomenijo: 

· KPobstoječa(i): znesek dela komunalnega prispevka za posamezno vrsto obstoječe komunalne opreme,

· AGP: površina gradbene parcele stavbe,

· Cpo(i): stroški posamezne vrste obstoječe komunale opreme na m2 gradbene parcele stavbe,

· DpO: delež gradbene parcele stavbe pri izračunu komunalnega prispevka za obstoječo komunalno opremo,
· ASTAVBA: bruto tlorisna površina stavbe izražena v m2, 

· Cto(i): stroški posamezne vrste obstoječe komunalne opreme na m2 bruto tlorisne površine objekta,

· Dto: delež površine objekta pri izračunu komunalnega prispevka za obstoječo komunalno opremo, 
· Fn:  faktor namembnosti objekta glede na njegov namen uporabe,

· AGP x Cpo(i) x Dpo  x psz(i) : delež komunalnega prispevka za posamezno vrsto obstoječe komunalne opreme, ki odpade na gradbeno parcelo stavbe,

· ASTAVBA x Cto(i) x Dto x Fn x psz(i): delež komunalnega prispevka za posamezno vrsto obstoječe komunalne opreme, ki odpade na bruto tlorisno površino stavbe

· psz(i): prispevna stopnja zavezanca za posamezno vrsto obstoječe komunalne opreme (%), 

· i: posamezna vrsta obstoječe komunalne opreme.
(4) Ne glede na prejšnji odstavek se pri izračunu komunalnega prispevka za posamezno vrsto obstoječe komunalne opreme za stavbe, ki so večnamenski objekti, delež komunalnega prispevka, ki odpade na bruto tlorisno površino stavbe, ob upoštevanju osmega odstavka 20. člena te uredbe izračuna kot vsota zneskov za posamezne namembnosti funkcionalnih enot stavbe, in sicer po naslednji enačbi:

(ASTAVBA1 x Cto(i) x Dto x Fn1 + ASTAVBA2 x Cto(i) x Dto x Fn2 + ….. ASTAVBAn x Cto(i) x Dto x Fnn) x psz(i)
Zgornje oznake pomenijo:

· ASTAVBA1, ASTAVBA2,….. ASTAVBAn: bruto tlorisna površina posamezne funkcionalne enote stavbe enake namembnosti,  

· Fn1, Fn2,….. Fnn: faktor namembnosti za posamezne funkcionalne enote stavbe enake namembnosti,
· druge oznake pomenijo enako kakor v tretjem odstavku tega člena.

(5) Za stavbe, ki se jim v skladu z zakonom, ki ureja urejanje prostora, ne določi gradbene parcele, se komunalni prispevek za obstoječo komunalno opremo izračuna le od deleža, ki odpade na bruto tlorisno površino stavbe. 

(6) Ne glede na prejšnji odstavek se komunalni prispevek za obstoječo komunalno opremo izračuna po enačbi iz tretjega odstavka tega člena, pri tem pa se pri izračunu namesto površine gradbene parcele stavbe upošteva površina določena na način iz drugega odstavka 21. člena te uredbe v naslednjih primerih:

· pri odmeri za manj zahtevne in zahtevne stavbe, ki niso pomožni objekti in se gradijo oziroma ležijo na zemljiščih, ki niso stavbna, 

· pri odmeri za pomožne manj zahtevne in zahtevne stavbe znotraj funkcionalnih kompleksov v skladu s predpisi, ki urejajo graditev, za katere v skladu z Zakonom o urejanju prostora  določitev gradbene parcele ni predpisana, razen če je kljub temu določena.
(7) Komunalni prispevek za posamezno vrsto obstoječe komunalne opreme iz prvega odstavka tega člena se za gradbeno inženirske objekte izračuna po naslednji enačbi:

KPobstoječa(i) = AGIO x Cto(i) x  Dto  x Fn x psz (i)

Zgornje oznake pomenijo:

· AGIO: površina gradbeno inženirskega objekta,

· druge oznake pomenijo enako kakor v tretjem odstavku.

(8) Če se na gradbeni parceli stavbe nahaja gradbeno inženirski objekt, ki je predstavlja zunanjo ureditev stavbe, se  zanj komunalni prispevek za obstoječo komunalno opremo ne odmeri. 

(9) Komunalni prispevek za obstoječo komunalno opremo za funkcionalne komplekse v skladu s predpisom, ki ureja razvrščanje objektov, se izračuna na kot je določeno v osmem odstavku 15. Člena te uredbe.  

(10) Komunalni prispevek za obstoječo komunalno opremo, ki se odmeri zavezancu, se izračuna kot seštevek zneskov komunalnih prispevkov za posamezno vrsto obstoječe komunalne opreme iz tretjega oziroma sedmega odstavka tega člena po enačbi: 

KPobstoječa = ∑KPobstoječa(i),

pri čemer je KPobstoječa  znesek komunalnega prispevka za obstoječo komunalno opremo, ki se odmeri zavezancu.

(11) Komunalni prispevek za obstoječo komunalno opremo, ki se odmerja zavezancu zaradi spremembe bruto tlorisne površine ali namembnosti objekta, se izračuna tako, da se izračunata višina komunalnega prispevka za obstoječo komunalno opremo po spremembi bruto tlorisne površine ali namembnosti objekta in pred spremembo bruto tlorisne površine ali namembnosti objekta. Zavezancu se odmeri komunalni prispevek, ki predstavlja pozitivno razliko med komunalnim prispevkom po spremembi in pred spremembo bruto tlorisne površine ali namembnosti objekta. Pri tem se komunalni prispevek za obstoječo komunalno opremo računa in primerja po posamezni komunalni opremi. Če je razlika negativna, se z odmerno odločbo ugotovi, da je komunalni prispevek za obstoječo komunalno opremo že poravnan. 

(12) Če se spreminja namembnost samo delu objekta, se komunalni prispevek za obstoječo komunalno opremo zaradi spremembe namembnosti odmeri samo temu delu objekta, tudi, če se zaradi spremembe namembnosti posameznega dela objekta spremeni celotna namembnost objekta. 

25. člen

(izračun pripadajočega dela komunalnega prispevka za obstoječo komunalno opremo pri priključevanju prek nove komunalne opreme)

(1) Če se nova komunalna oprema iz programa opremljanja, na katero se priključuje objekt, posredno ali neposredno priključuje na obstoječo komunalno opremo oziroma bremeni že zgrajeno komunalno opremo, se pripadajoči del komunalnega prispevka za posamezno vrsto obstoječe komunalne opreme določi na naslednji način:

· če je izračunani komunalni prispevek za posamezno vrsto nove komunalne opreme višji od izračunanega komunalnega prispevka za posamezno vrsto obstoječe komunalne opreme (KPnova(i) – KPobstoječa(i)  ≥ 0), je vrednost pripadajočega dela komunalnega prispevka za  obstoječo komunalno opremo 0;

· če je izračunani komunalni prispevek za posamezno vrsto nove komunalne opreme manjši od izračunanega komunalnega prispevka za posamezno vrsto obstoječe komunalne opreme (KPnova(i) – KPobstoječa(i) ≤ 0), se pripadajoči del komunalnega prispevka za posamezno vrsto obstoječe komunalne opreme določi po enačbi: KPobstoječa(i) –  KPnova (i). 

(2) Če investitor in občina skleneta pogodbo o opremljanju, se pripadajoči del komunalnega prispevka za posamezno vrsto obstoječe komunalne opreme določi ob smiselni uporabi prejšnjega odstavka. Pri tem se namesto izračunanega komunalnega prispevka za novo komunalno opremo upoštevajo stroški investicije v posamezno vrsto nove komunalne opreme, ki se določijo ob smiselni uporabi petega odstavka 6. člena te uredbe. 

 (3) V primeru iz prejšnjega odstavka se kot stroški investicije v posamezno vrsto novo komunalne opreme prioritetno upoštevajo dejanski stroški investicije iz finančne dokumentacije, ki jo predloži investitor pred primopredajo komunalne opreme.  Če se komunalni prispevek za obstoječo komunalno opremo odmerja preden so znani dejanski stroški investicije, se za stroške gradnje komunalne opreme upoštevajo stroški iz projektantskega popisa del ali stroški iz dogovora v pogodbi o opremljanju. 

IV. del: UPOŠTEVANJE PRETEKLIH VLAGANJ V KOMUNALNO OPREMO IN ŽE PORAVNANIH OBVEZNOSTI PLAČILA KOMUNALNEGA PRISPEVKA 

26. člen

(upoštevanje preteklih vlaganj v komunalno opremo in že poravnanih obveznosti plačila komunalnega prispevka pri izračunu komunalnega prispevka)

(1) Pri odmeri komunalnega prispevka za novo oziroma obstoječo komunalno opremo zaradi gradnje objekta na zemljišču, na katerem je bil v preteklosti že odmerjen in plačan komunalni prispevek zaradi gradnje, ni pa bil prijavljen začetek gradnje oziroma je gradbeno dovoljenje prenehalo veljati, se zavezancu upošteva že poravnan komunalni prispevek ob smiselni uporabi desetega odstavka 15. člena oziroma enajstega odstavka 24. člena te uredbe. Zavezancu se odmeri komunalni prispevek, ki predstavlja pozitivno razliko med komunalnim prispevkom za nov objekt in komunalnim prispevkom za objekt, za katerega je gradbeno dovoljenje prenehalo veljati. Če je razlika negativna, se z odmerno odločbo ugotovi, da je komunalni prispevek že poravnan.

(2) V primeru odstranitve obstoječega in gradnje novega objekta, se pri odmeri komunalnega prispevka zaradi gradnje novega objekta komunalni prispevek izračuna ob smiselni uporabi desetega odstavka 15. člena oziroma enajstega  odstavka 24. člena te uredbe. Zavezancu se odmeri komunalni prispevek, ki predstavlja pozitivno razliko med komunalnim prispevkom za nov objekt in komunalnim prispevkom za odstranjen objekt. Če je razlika negativna, se z odmerno odločbo ugotovi, da je komunalni prispevek že poravnan.

(3) V primeru odmere komunalnega prispevka zaradi legalizacije objekta v primeru izdaje dovoljenja za objekt daljšega obstoja v skladu s predpisi, ki urejajo graditev, za katerega je bilo pridobljeno gradbeno dovoljenje, objekt pa je zgrajen v nasprotju z njim, se pri izračunu komunalnega prispevka za obstoječo komunalno opremo upošteva že poravnan komunalni prispevek ob smiselni uporabi desetega odstavka 15. člena oziroma enajstega  odstavka 24. člena te uredbe. Zavezancu se odmeri komunalni prispevek, ki predstavlja pozitivno razliko med komunalnim prispevkom za objekt, ki se legalizira in objektom, za katerega je bilo pridobljeno gradbeno dovoljenje. Če je razlika negativna, se z odmerno odločbo ugotovi, da je komunalni prispevek že poravnan.

V. del: PRISPEVEK ZA ZAČASNO UPORABO OBSTOJEČE KOMUNALNE OPREME ZA ZAČASNE OBJKETE

27. člen

 (izračun prispevka za začasno uporabo obstoječe komunalne opreme za začasne objekte)

(1) Za izračun prispevka za začasno uporabo obstoječe komunalne opreme za začasne objekte (v nadaljnjem besedilu: prispevek za začasne objekte) se najprej določi vrste obstoječe komunalne opreme, na katero zavezanec za plačilo prispevka za začasne objekte priključi svoj objekt oziroma mu je omogočena njena uporaba.

(2) Prispevek za začasne objekte se izračuna po naslednji enačbi:

· PZO(i): znesek prispevka za začasne objekte za posamezno vrsto obstoječe komunalne opreme,

· ASTAVBA: bruto tlorisna površina stavbe,

· Ctop(i): povprečni stroški posamezne vrste obstoječe komunalne opreme na m2  bruto tlorisne površine objekta iz predpisa, ki ureja nadomestne podlage za odmero komunalnega prispevka za obstoječo komunalno opremo,

· t: čas postavitve začasnega objekta v letih,

· i: posamezna vrsta obstoječe komunalne opreme.
(3) Prispevek za začasne objekte, ki se odmeri zavezancu, se izračuna kot seštevek zneskov prispevkov za začasne objekte za posamezno vrsto obstoječe komunalne opreme iz prejšnjega odstavka tega člena po enačbi: 

PZO = ∑ PZO(i)

pri čemer je PZO znesek prispevka za začasne objekte, ki se odmeri zavezancu.

(4) Če se čas postavitve začasnega objekta medtem, ko je objekt že postavljen, podaljša, se prispevek za začasne objekte za čas podaljšanja postavitve objekta ponovno odmeri. 

(5) Pri odmeri komunalnega prispevka zaradi gradnje stalnega objekta na zemljišču oziroma v funkcionalno zaokroženem območju, če gre za kompleksno gradnjo, se plačan prispevek za začasne objekte upošteva kot že poravnan komunalni prispevek za obstoječo komunalno opremo. Pri tem se upošteva znesek plačila brez upoštevanja usklajevanja zaradi rasti življenjskih stroškov.  

VI. del: PREHODNE IN KONČNE DOLOČBE

28. člen

(upoštevanje površine gradbene parcele stavbe pri vlogah za odmero komunalnega prispevka, vloženih do 1. 6. 2022)

(1) Pri vlogah za odmero komunalnega prispevka vloženih do 1. 6. 2022, se v primeru, če površina gradbene parcele stavbe iz dokumentacije za pridobitev gradbenega dovoljenja ni razvidna:

· pri odmeri komunalnega prispevka za obstoječo komunalno opremo zaradi graditve upošteva površina gradbene parcele stavbe iz veljavnega prostorskega izvedbenega akta,

· pri odmeri komunalnega prispevka za novo komunalno opremo zaradi graditve upošteva površina gradbene parcele stavbe iz veljavnega prostorskega izvedbenega akta ali programa opremljanja.

(2) Če površine gradbene parcele stavbe ni mogoče pridobiti na način iz prejšnjega odstavka, se za površino gradbene parcele šteje površina zemljiške parcele ali več zemljiških parcel, na katerih je načrtovana stavba oziroma druge ureditve, ki so namenjene trajni rabi te stavbe, pri čemer se lahko upošteva samo tisti del zemljiške parcele, na katerem je v skladu s prostorskim aktom dovoljeno graditi stavbo.

29. člen

(določanje bruto tlorisne površine objektov do uveljavitve podzakonskega predpisa)

Do uveljavitve predpisa, ki določa izračun površin, je bruto tlorisna površina stavbe bruto tlorisna površina izračunana v skladu s standardom SIST ISO 9836 in bruto tlorisna površina gradbenega inženirskega objekta bruto tlorisna površina, izračunana s smiselno uporabo standarda SIST ISO 9836.

30. člen

(upoštevanje preteklih vlaganj v komunalno opremo in že poravnanih obveznosti plačila komunalnega prispevka)

Pri izračunu komunalnega prispevka za novo oziroma obstoječo komunalno opremo zaradi gradnje na zemljišču, na katerem je bil najpozneje do vzpostavitve storitev za elektronsko poslovanje na področju graditve objektov (eGraditev) odmerjen in plačan komunalni prispevek za novo oziroma obstoječo komunalno opremo zaradi gradnje, se ob smiselni uporabi desetega odstavka 15. člena oziroma enajstega odstavka 24. člena te uredbe zavezancu upošteva že plačani komunalni prispevek, če ni bila uveljavljena pravica do vračila komunalnega prispevka v naslednjih primerih:

· če gradbeno dovoljenje za objekt, za katerega je bil plačan komunalni prispevek, ni bilo pridobljeno,

· če je gradbeno dovoljenje za objekt, za katerega je bil plačan komunalni prispevek, prenehalo veljati in se objekt ni začel graditi ali 

· če se je gradbeno dovoljenje spremenilo tako, da je komunalni prispevek po spremembi nižji od komunalnega prispevka, plačanega pred spremembo.

31. člen

(veljavnost programov opremljanja in odlokov o podlagah za odmero komunalnega prispevka za obstoječo komunalno opremo)

Programi opremljanja ter odloki o podlagah za odmero komunalnega prispevka za obstoječo komunalno opremo, ki so bili sprejeti pred začetkom veljavnosti te uredbe na podlagi Uredbe o programu opremljanja stavbnih zemljišč in odloku o podlagah za odmero komunalnega prispevka za obstoječo komunalno opremo ter o izračunu in odmeri komunalnega prispevka (Uradni list RS, št. 20/19, 30/19 – popr., 34/19 in 199/21 – ZUreP-3) še naprej veljajo kot odloki, skladni s to uredbo.

32. člen

(dokončanje postopkov)

(1) Postopki odmere komunalnega prispevka, začeti pred začetkom veljavnosti te uredbe, se končajo po dosedanjih predpisih.

(2) Postopki priprave programov opremljanja in podlag za odmero komunalnega prispevka za obstoječo komunalno opremo, začeti pred začetkom veljavnosti te uredbe, se nadaljujejo po določbah te uredbe. 

33. člen

(prenehanje uporabe)

Z dnem začetka veljavnosti te uredbe se preneha uporabljati Uredba o programu opremljanja stavbnih zemljišč in odloku o podlagah za odmero komunalnega prispevka za obstoječo komunalno opremo ter o izračunu in odmeri komunalnega prispevka (Uradni list RS, št. 20/19, 30/19 – popr., 34/19 in 199/21 – ZUreP-3).
34. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.  

PRILOGA 1:  Vrste objektov po  CC-SI-klasifikaciji objektov,  ki so predmet odmere komunalnega prispevka za novo in obstoječo komunalno opremo 
	CC-SSI
	Klasifikacija objektov
	Podrobnejša klasifikacija
	Odmera komunalnega prispevka 

	1
	Stavbe

	
	11
	Stanovanjske stavbe

	
	
	111
	Enostanovanjske stavbe

	
	
	
	1110
	Enostanovanjske stavbe

	
	
	
	
	11101
	Enostanovanjske stavbe
	 
	DA1

	
	
	
	
	11102
	Enostanovanjske počitniške stavbe za lastno rabo
	 
	DA1

	
	
	112
	Večstanovanjske stavbe

	
	
	
	1121
	Dvostanovanjske stavbe

	
	
	
	
	11210
	Dvostanovanjske stavbe
	 
	DA1

	
	
	
	1122
	Tri in večstanovanjske stavbe

	
	
	
	
	11220
	Tri- in večstanovanjske stavbe 
	 
	DA1

	
	
	113
	Stanovanjske stavbe za posebne družbene skupine
	 

	
	
	
	1130
	Stanovanjske stavbe za posebne družbene skupine

	
	
	
	
	11301
	Stanovanjske stavbe z oskrbovanimi stanovanji
	 
	DA1

	
	
	
	
	11302
	Stanovanjske stavbe za druge posebne družbene skupine
	 
	DA1

	
	12
	Nestanovanjske stavbe

	
	
	121
	Gostinske stavbe

	
	
	
	1211
	Hotelske in podobne gostinske stavbe

	
	
	
	
	12111
	Hotelske in podobne stavbe za kratkotrajno nastanitev
	 
	DA1

	
	
	
	
	12112
	Gostilne, restavracije in točilnice
	 
	DA1

	
	
	
	1212
	Druge gostinske stavbe za kratkotrajno nastanitev

	
	
	
	
	12121
	Druge gostinske stavbe za kratkotrajno nastanitev
	 
	DA1

	
	
	
	
	12122
	Stavbe za kratkotrajno nastanitev na drevesu
	 
	DA1

	
	
	122
	Poslovne in upravne stavbe

	
	
	
	1220
	Poslovne in upravne stavbe

	
	
	
	
	12201
	Stavbe javne uprave
	 
	DA1

	
	
	
	
	12202
	Stavbe bank, pošt, zavarovalnic
	 
	DA1

	
	
	
	
	12203
	Druge poslovne stavbe
	 
	DA1

	
	
	
	
	12204
	Konferenčne in kongresne stavbe
	 
	DA1

	
	
	123
	Trgovske stavbe in stavbe za storitvene dejavnosti

	
	
	
	1230
	Trgovske stavbe in stavbe za storitvene dejavnosti

	
	
	
	
	12301
	Trgovske stavbe
	 
	DA1

	
	
	
	
	12302
	Sejemske dvorane, razstavišča
	 
	DA1

	
	
	
	
	12303
	Oskrbne postaje
	 
	DA1

	
	
	
	
	12304
	Stavbe za storitvene dejavnosti
	 
	DA1

	
	
	124
	Stavbe za promet in stavbe za izvajanje komunikacij

	
	
	
	1241
	Postajna poslopja, terminali, stavbe za izvajanje komunikacij ter z njimi povezane stavbe

	
	
	
	
	12410
	Postajna poslopja, terminali, stavbe za izvajanje komunikacij ter z njimi povezane stavbe 
	 
	DA1

	
	
	
	1242
	Garažne stavbe

	
	
	
	
	12420
	Garažne stavbe
	 
	 

	
	
	125
	Industrijske in skladiščne stavbe

	
	
	
	1251
	Industrijske stavbe

	
	
	
	
	12510
	Industrijske stavbe
	industrijske stavbe
	DA1

	
	
	
	
	
	
	stavbe za predelavo kmetijskih proizvodov
	DA1

	
	
	
	1252
	Silosi in skladiščne stavbe

	
	
	
	
	12520
	Silosi in skladiščne stavbe
	skladiščne stavbe
	DA1

	
	
	
	
	
	
	stolpni silosi za suhe snovi
	DA1

	
	
	126
	Stavbe splošnega družbenega pomena

	
	
	
	1261
	Stavbe za kulturo in razvedrilo

	
	
	
	
	12610
	Stavbe za kulturo in razvedrilo
	kinodvorane, koncertne dvorane, operne hiše, gledališča, dvorane za družabne prireditve 
	DA1

	
	
	
	
	
	
	paviljoni in stavbe za živali in rastline v živalskih in botaničnih vrtovih
	DA1

	
	
	
	1262
	Muzeji, arhivi in knjižnice

	
	
	
	
	12620
	Muzeji, arhivi in knjižnice
	 
	DA1

	
	
	
	1263
	Stavbe za izobraževanje in znanstvenoraziskovalno delo

	
	
	
	
	12630
	Stavbe za izobraževanje in znanstvenoraziskovalno delo
	 
	DA1

	
	
	
	1264
	Stavbe za zdravstveno oskrbo

	
	
	
	
	12640
	Stavbe za zdravstveno oskrbo
	 
	DA1

	
	
	
	1265
	Stavbe za šport

	
	
	
	
	12650
	Stavbe za šport
	 
	DA1

	
	
	127
	Druge nestanovanjske stavbe

	
	
	
	1271
	Nestanovanjske kmetijske stavbe

	
	
	
	
	12711
	Stavbe za rastlinsko pridelavo
	kmetijski rastlinjaki (stavba za zaščito pridelave rastlin na obdelovalnih tleh, nima lastnih inštalacij) 
	DA1

	
	
	
	
	
	
	industrijski rastlinjaki (stavba za zaščito pridelave rastlin z utrjenimi grajenimi talnimi elementi, vgrajenimi inštalacijam) 
	DA1

	
	
	
	
	12712
	Stavbe za rejo živali
	stavbe za rejne živali,
	DA1

	
	
	
	
	
	
	stavbe za rejo divjadi v oborah,
	DA1

	
	
	
	
	
	
	druge stavbe za rejo živali
	DA1

	
	
	
	
	
	
	stavbe ribogojnice 
	DA1

	
	
	
	
	12713
	Stavbe za skladiščenje pridelka
	kleti, vinske kleti
	DA1

	
	
	
	
	
	
	skladišča pridelkov 
	DA1

	
	
	
	
	
	
	kozolci
	DA1

	
	
	
	
	12714
	Druge nestanovanjske kmetijske stavbe 
	stavbe za shranjevanje kmetijskih strojev, orodja in mehanizacije 
	DA1

	
	
	
	1272
	Obredne stavbe

	
	
	
	
	12721
	Stavbe za opravljanje verskih obredov
	 
	DA1

	
	
	
	
	12722
	Pokopališke stavbe
	 
	DA1

	
	
	
	1273
	Kulturna dediščina, ki se ne uporablja za druge namene

	
	
	
	
	12730
	Kulturna dediščina, ki se ne uporablja za druge namene
	 
	NE

	
	
	
	1274
	Druge stavbe, ki niso uvrščene drugje

	
	
	
	
	12741
	Vojašnice in stavbe za nastanitev policistov
	 
	DA1

	
	
	
	
	12742
	Stavbe sil za zaščito, reševanje in pomoč, gasilski domovi
	 
	DA1

	
	
	
	
	12743
	Zaklonišča
	 
	NE

	
	
	
	
	12744
	Sanitarije
	 
	DA1

	
	
	
	
	12745
	Stavbe za funkcionalno dopolnitev
	 
	DA1

	
	
	
	
	12746
	Nadstrešnica
	 
	DA1

	
	
	
	
	12747
	Druge stavbe, ki niso uvrščene drugje
	 
	DA1

	2
	Gradbeni inženirski objekti

	
	21
	Objekti prometne infrastrukture

	
	
	211
	Ceste

	
	
	
	2111
	Avtoceste, hitre ceste, glavne ceste in regionalne ceste

	
	
	
	
	21111
	Avtoceste, hitre ceste in glavne ceste (daljinske ceste)
	avtoceste (AC), hitre ceste (HC), glavne ceste I. in II. reda (G1, G2)
	NE

	
	
	
	
	
	
	prometne površine zunaj vozišča, počivališča, parkirišča, avtobusna postajališča, obračališča, servisne površine
	DA1  razen za objekte, ki so javne površine  v javni lasti

	
	
	
	
	
	
	prometna signalizacija in prometna oprema
	NE

	
	
	
	
	21112
	Regionalne ceste
	regionalne ceste I., II., in III. reda (R1, R2, R3)
	NE

	
	
	
	
	
	
	prometne površine zunaj vozišča, počivališča, parkirišča, avtobusna postajališča, obračališča, servisne površine
	NE

	
	
	
	
	
	
	površine za pešce in kolesarje v cestišču 
	NE

	
	
	
	
	
	
	prometna signalizacija in prometna oprema
	NE

	
	
	
	2112
	Lokalne ceste in javne poti, nekategorizirane ceste in gozdne ceste

	
	
	
	
	21121
	Lokalne ceste in javne poti, nekategorizirane ceste in gozdne ceste
	ceste, ulice in poti
	NE

	
	
	
	
	
	
	prometne površine zunaj vozišča in servisne prometne površine
	NE

	
	
	
	
	
	
	površine za pešce in kolesarje v cestišču 
	NE

	
	
	
	
	
	
	prometna signalizacija in prometna oprema
	NE

	
	
	
	
	
	
	gozdne ceste, pešpoti, kolesarske poti in jahalne steze 
	NE

	
	
	
	
	
	
	gozdne vlake
	NE

	
	
	
	
	21122
	Parkirišča izven vozišča
	 
	DA1  razen za objekte, ki so javne površine  v javni lasti

	
	
	212
	Železniške proge in žičniške naprave

	
	
	
	2121
	Glavne in regionalne železniške proge

	
	
	
	
	21210
	Glavne in regionalne železniške proge
	 
	 

	
	
	
	2122
	Mestne železniške proge

	
	
	
	
	21220
	Mestne železniške proge
	 
	 

	
	
	
	2123
	Žičniške naprave
	 

	
	
	
	
	21230
	Žičniške naprave
	 
	 

	
	
	213
	Letališke steze

	
	
	
	2130
	Letališke steze

	
	
	
	
	21301
	Letališke steze in ploščadi
	vzletno-pristajalne in vozne letališke steze, heliporti, letališke ploščadi
	NE

	
	
	
	
	
	
	objekti za zagotavljanje zemeljskega transporta in notranjih prometnih tokov 
	NE 

	
	
	
	
	21302
	Letalski radio-navigacijski objekti
	 
	NE

	
	
	214
	Mostovi, viadukti, predori in podhodi
	 

	
	
	
	2141
	Mostovi in viadukti
	 

	
	
	
	
	21410
	Mostovi, viadukti, nadvozi, nadhodi 
	 
	NE

	
	
	
	2142
	Predori in podhodi

	
	
	
	
	21421
	Predori 
	predori
	NE

	
	
	
	
	
	
	prepusti
	NE

	
	
	
	
	21422
	Podhodi
	 
	NE

	
	
	
	
	21423
	Pokriti vkopi in galerije
	 
	NE

	
	
	215
	Pristanišča, plovbne poti, pregrade in jezovi ter drugi vodni objekti
	 

	
	
	
	2151
	Pristanišča in plovbne poti

	
	
	
	
	21510
	Pristanišča in plovbne poti
	 
	DA1  samo za skladiščne ploščadi in manipulativne površine, ladjedelnice, doki in podobne naprave v ladjedelnicah

	
	
	
	2152
	Jezovi, vodne pregrade in drugi vodni objekti

	
	
	
	
	21520
	Jezovi, vodne pregrade in drugi vodni objekti
	jezovi, pragovi, drče, pregrade 
	NE

	
	
	
	
	
	
	vkopani zadrževalniki in podobni objekti za akumulacijo vode
	NE

	
	
	
	
	
	
	zadrževalniki za akumulacijo vode za namakanje kmetijskih zemljišč
	NE

	
	
	
	
	
	
	objekti za zaščito rečnih in morskih bregov in ureditev strug 
	NE

	
	
	
	
	
	
	nasipi in podobni objekti za zaščito pred poplavami
	NE

	
	
	
	2153
	Sistem za namakanje in osuševanje, akvadukti

	
	
	
	
	21530
	Sistem za namakanje in osuševanje, akvadukti
	akvadukti
	NE

	
	
	
	
	
	
	odvzemni objekti, dovodno omrežje in namakalna oprema , drenažni jarki in drugi objekti za osuševanje zemljišč
	NE

	
	22
	Cevovodi, komunikacijska omrežja in elektroenergetski vodi

	
	
	221
	Daljinski cevovodi, daljinska (hrbtenična) komunikacijska omrežja in daljinski (prenosni) elektroenergetski vodi

	
	 
	222
	2211
	Naftovodi in daljinski (prenosni) plinovodi

	
	
	
	
	22110
	Naftovodi in daljinski (prenosni) plinovodi
	 
	NE

	
	
	
	2212
	Daljinski (transportni) vodovodi

	
	
	
	
	22121
	Daljinski (transportni) vodovodi
	 
	NE

	
	
	
	
	22122
	Objekti za črpanje, filtriranje in zajem vode
	 
	NE

	
	
	
	2213
	Daljinsko (hrbtenično) komunikacijsko omrežje

	
	
	
	
	22130
	Daljinsko (hrbtenično) komunikacijsko omrežje
	 
	NE

	
	
	
	2214
	Daljinski (prenosni) elektroenergetski vodi

	
	
	
	
	22140
	Daljinski (prenosni) elektroenergetski vodi
	 
	NE

	
	
	
	Lokalni cevovodi, lokalni (distribucijski) elektroenergetski vodi in lokalna (dostopovna) komunikacijska omrežja

	
	
	
	2221
	Lokalni (distribucijski) plinovodi

	
	
	
	
	22210
	Lokalni (distribucijski) plinovodi
	 
	NE

	
	
	
	2222
	Lokalni cevovodi

	
	
	
	
	22221
	Lokalni vodovodi za pitno vodo in cevovodi za tehnološko vodo
	distribucijski cevovodi za pitno vodo, cevovodi za tehnološko vodo 
	NE

	
	
	
	
	
	
	omrežje in naprave za preprečevanje požara (hidrantno omrežje) 
	NE

	
	
	
	
	22222
	Lokalni cevovodi za toplo vodo, paro in stisnjen zrak
	toplarne in kotlovnice 
	NE

	
	
	
	
	
	
	razdelilno omrežje za dovod tople in vroče vode 
	NE

	
	
	
	
	
	
	lokalni cevovodi za dobavo stisnjenega zraka
	NE

	
	
	
	
	22223
	Vodni stolpi in vodnjaki 
	vodni stolpi
	NE

	
	
	
	
	
	
	arteški in drugi vodnjaki
	NE

	
	
	
	
	
	
	vodohrani
	NE

	
	
	
	2223
	Cevovodi za odpadno vodo

	
	
	
	
	22231
	Cevovodi za odpadno vodo (kanalizacija)
	kanalizacijsko omrežje za odvajanje odpadne vode
	NE

	
	
	
	
	22232
	Čistilne naprave
	vse vrste čistilnih naprav, ki uporabljajo mehanske, kemijske in biološke ali druge postopke čiščenja
	NE

	
	
	
	2224
	Lokalni (distribucijski) elektroenergetski vodi in lokalna (dostopovna) komunikacijska omrežja

	
	
	
	
	22241
	Lokalni (distribucijski) elektroenergetski vodi 
	razdelilno elektroenergetsko omrežje 
	NE

	
	
	
	
	22242
	Lokalna (dostopovna) komunikacijska omrežja
	dostopovno komunikacijsko omrežje s pripadajočo infrastrukturo dostopovnega omrežja 
	NE

	
	23
	Industrijski kompleksi

	
	
	23
	Industrijski kompleksi

	
	
	
	2301
	Objekti za pridobivanje in izkoriščanje mineralnih surovin

	
	
	
	
	23010
	Objekti za pridobivanje in izkoriščanje mineralnih surovin
	rudarski objekti za pridobivanje in izkoriščanje, bogatenje in skladiščenje mineralnih surovin, kot so rudarski postroj in rudarska infrastruktura
	NE za rudarske objekte za pridobivanje in izkoriščanje, bogatenje in skladiščenje mineralnih surovin, ki se urejajo v skladu s predpisi, ki urejajo rudarstvo

DA1,2 za  druge objekte, ki niso našteti kot objekti za katere se komunalni prispevek ne odmerja

	
	
	
	2302
	Elektrarne in drugi energetski objekti
	 

	
	
	
	
	23020
	Elektrarne in drugi energetski objekti
	 
	DA1, 2  razen, če gre za objekte, ki izkoriščajo obnovljive vire energije

	
	
	
	2303
	Objekti kemične industrije

	
	
	
	
	23030
	Objekti kemične industrije
	 
	DA 1, 2 

	
	
	
	2304
	Objekti industrije, ki niso uvrščeni drugje

	
	
	
	
	23040
	Objekti industrije, ki niso uvrščeni drugje
	 
	DA 1, 2 

	
	24
	Drugi gradbeni inženirski objekti

	
	
	241
	Objekti za šport, rekreacijo in prosti čas

	
	
	
	2411
	Športna igrišča

	
	
	
	
	24110
	Športna igrišča
	 
	DA 1, 2 

	
	
	
	2412
	Drugi objekti za šport, rekreacijo in prosti čas

	
	
	
	
	24121
	Marine 
	športna pristanišča in marine 
	DA 1, 2 

	
	
	
	
	24122
	Drugi gradbeni inženirski objekti za šport, rekreacijo in prosti čas
	otroška in druga javna igrišča, igrišča za golf, konjeniški centri, javni in urbani vrtovi, parki, trgi, živalski in botanični vrtovi
	DA1, 2 razen, če so objekti javne površine v javni lasti

	
	
	
	
	
	
	zabaviščni, adrenalinski in plezalni parki,
	DA1, 2 za zabaviščne parke, razen, če so objekti javne površine v javni lasti
NE za adrenalinske parke 

	
	
	
	
	
	
	urejena naravna kopališča, smučišča na vodi, kajakaške proge na divjih vodah
	NE

	
	
	
	
	
	
	kampi
	DA 1, 2 

	
	
	
	
	
	
	vzletišča
	NE

	
	
	
	
	
	
	smučišča 
	NE

	
	
	
	
	
	
	skakalnice
	NE

	
	
	
	
	
	
	razgledne ploščadi,  opazovalnice in odprti grajeni prostori na drevesu
	DA1, 2 razen, če so objekti javne površine v javni lasti

	
	
	
	
	
	
	bazen za kopanje
	DA 1, 2 

	
	
	242
	Drugi gradbeni inženirski objekti

	
	
	
	2420
	Drugi gradbeni inženirski objekti

	
	
	
	
	24201
	Obrambni objekti
	 
	DA1, 2 

	
	
	
	
	24202
	Drugi kmetijski gradbeni inženirski objekti
	ribogojnice
	DA 1, 2 

	
	
	
	
	
	
	koritasti silosi
	NE

	
	
	
	
	
	
	zbiralniki gnojnice in gnojevke
	NE

	
	
	
	
	
	
	gnojišča, napajalna korita, krmišča 
	NE

	
	
	
	
	
	
	visoke preže
	NE

	
	
	
	
	24203
	Objekti za ravnanje z odpadki
	odprta skladišča odpadkov, površine za obdelavo odpadkov 
	DA1, 2, razen če gre za objekte za izvajanje občinske gospodarske javne službe ravnanja z odpadki v skladu z Zakonom o varstvu okolja

	
	
	
	
	
	
	odlagališča odpadkov in radioaktivnih odpadkov
	DA1, 2, razen če gre za objekte za izvajanje občinske gospodarske javne službe ravnanja z odpadki v skladu z Zakonom o varstvu okolja

	
	
	
	
	24204
	Pokopališča
	 
	NE

	
	
	
	
	24205
	Objekti za preprečitev zdrsa in ograditev
	ograje
	NE

	
	
	
	
	
	
	zaščitne ograje na igriščih
	NE

	
	
	
	
	
	
	oporni zidovi
	NE

	
	
	
	
	
	
	objekti za zadrževanje plazov
	NE

	
	
	
	
	24206
	Odprta skladišča in odprte prodajne površine
	 
	DA 1, 2 

	
	
	
	
	24207
	Nepokrita prezentirana arheološka najdišča in ruševine
	 
	NE

	
	
	
	
	24208
	Rezervoarji in silosi
	rezervoarji in cisterne za vodo in druge tekočine
	NE 

	
	
	
	
	
	
	rezervoarji za nafto in plin
	DA 1, 2 

	
	
	
	
	
	
	stolpni silosi za suhe snovi
	DA 1, 2 

	
	
	
	
	24209
	Drugi gradbeni inženirski objekti, ki niso uvrščeni drugje
	 
	DA 1, 2 


1 Pri odločitvi glede odmere komunalnega prispevka je treba upoštevati določbe Zakona o urejanju prostora glede izpolnjevanja pogoja zavezanca ter zakonske in morebitne občinske oprostitve plačila komunalnega prispevka.

2 Če gre za gradnjo funkcionalnih kompleksov, v katerem je več med seboj funkcionalno povezanih stavb in gradbeno inženirskih objektov (GIO), se komunalni prispevek odmeri za posamezne stavbe in GIO na območju. 

OBRAZLOŽITEV UREDBE O PROGRAMU OPREMLJANJA STAVBNIH ZEMLJIŠČ IN PODLAGAH ZA ODMERO KOMUNALNEGA PRISPEVKA ZA OBSTOJEČO KOMUNALNO OPREMO TER O IZRAČUNU KOMUNALNEGA PRISPEVKA IN PRISPEVKA ZA ZAČASNO RABO OBSTOJEČE KOMUNALNE OPREME ZA ZAČASNE OBJEKTE
1.
Pravna podlaga 
Pravna podlaga za izdajo Uredbe o programu opremljanja stavbnih zemljišč in podlagah za odmero komunalnega prispevka za obstoječo komunalno opremo ter o izračunu komunalnega prispevka in prispevka za začasno rabo obstoječe komunalne opreme za začasne objekte so: deveti odstavek 165. člena, deveti odstavek 226. člena, sedmi odstavek 228. člena, petnajsti odstavek 230. člena, deveti odstavek 242. člena ter deveti odstavek 244. člena Zakona o urejanju prostora (Uradni list RS, št. 199/21). 

2.
Rok za izdajo sklepa, ki ga je določil zakon

Zakon o urejanju prostora (Uradni list RS, št. 199/21), ki je podlaga za sprejem uredbe, določa za sprejem 6 mesečni rok od uveljavitve zakona, torej 1. 6. 2022.  

3.
Splošna obrazložitev uredbe

S uredbo se določa podrobnejšo vsebino programa opremljanja stavbnih zemljišč, podrobnejšo vsebino podlag za odmero komunalnega prispevka za obstoječo komunalno opremo, izračun komunalnega prispevka za novo in obstoječo komunalno opremo, način izračuna akontacije komunalnega prispevka za novo komunalno opremo in način upoštevanja plačane akontacije pri odmeri komunalnega prispevka, podrobnejši način upoštevanja preteklih vlaganj in že poravnanih obveznosti plačila komunalnega prispevka ter izračun prispevka za začasno uporabo obstoječe komunalne opreme za začasne objekte.

Uredba je vsebinsko razdeljena na štiri vsebinske sklopa: 

· Program opremljanja ter odmera in izračun komunalnega prispevka za novo komunalno opremo in akontacije komunalnega prispevka za novo komunalno opremo, 

· Podlage za odmero komunalnega prispevka za obstoječo komunalno opremo in izračun komunalnega prispevka za obstoječo komunalno opremo,

· Upoštevanje preteklih vlaganj v komunalno opremo in že poravnanih obveznosti plačila komunalnega prispevka in

· Prispevek za začasno uporabo obstoječe komunalne opreme za začasne objekte.

Uredba vsebuje tudi prilogo, ki podrobneje določa vrste objektov, ki so predmet odmere  komunalnega prispevka. ZUreP-3 namreč le v splošnem določa, da se komunalni prispevek za odmeri za vse objekte, katerih investitorji ali lastniki izpolnjujejo pogoje za zavezance za plačilo komunalnega prispevka, podrobneje pa določitev objektov, ki so predmet odmere, prepušča podzakonskemu predpisu.  Osnova za določitev vrst objektov za katere se odmerja komunalni prispevek je klasifikacija vrst objektov iz priloge Uredbe o razvrščanju objektov. Pri odmeri komunalnega prispevka za posamezne vrste objektov je poleg določil iz priloge uredbe potrebno upoštevati tudi zakonske in morebitne občinske oprostitve plačila komunalnega prispevka.  

II. VSEBINSKA OBRAZLOŽITEV UREDBE
K 1. členu (vsebina)

Člen določa vsebino uredbe. Kot bistveno vsebinsko novost uredba, glede na sedaj veljavno uredbo, na novo določa tudi prispevek za začasno uporabo obstoječe komunalne opreme za začasne objekte. 

K 2. členu (pojmi)

Člen določa v uredbi uporabljene izraze. Vsi izrazi, ki niso zajeti v tem členu in se uporabljajo v uredbi, imajo enak pomen, kot jih določata Zakon o urejanju prostora, Gradbeni zakon,  Zakon o  katastru nepremičnin in predpis, ki ureja izračun površin stavb.

K 3. členu (območje opremljanja)

Člen podrobneje določa način opredelitve območja opremljanja v programu opremljanja, zato da je enoznačno določljiva in razvidna lokacija območja opremljanja. Območje opremljanja se opredeli z enoto urejanja prostora ali delom enote urejanja prostora, če območje opremljanja obsega le del enote urejanja prostora. Zaradi nejasnosti v praksi je v tretjem odstavku jasno določeno, da lahko območje opremljanja zajema zgolj del območja OPPN. 

K 4. členu (nova komunalna oprema in druga gospodarska javna infrastruktura)

Člen določa način določitve nove komunalne opreme in druge gospodarske javne infrastrukture, ki jo je potrebno zagotoviti za opremljanje posameznega območja opremljanja. Določeno je kaj se lahko in kaj se ne sme šteti pod novo komunalno opremo in drugo gospodarsko javno infrastrukturo. Kot nova komunalna oprema in druga gospodarska javna infrastruktura je določena tista, ki jo je potrebno na novo zgraditi za opremljanje območja opremljanja, kot tudi obstoječa komunalna oprema in druga gospodarska javna infrastruktura, ki ji je treba zaradi potreb priključevanja objektov na območju opremljanja predhodno povečati njeno zmogljivost. Za povečanje zmogljivosti infrastrukture se štejejo razširitve cest, povečanje cevovodov in podobne ureditve. V petem odstavku je določeno kdaj posega na obstoječi komunalni opremi ni moč šteti za novo komunalno opremo in posledično zanjo ni mogoče odmeriti komunalnega prispevka. To pa seveda ne pomeni, da obveznih posegov na obstoječi komunalni opremi, ki so zaradi nemotenega delovanja le-te nujni, ni možno prikazati v grafičnem delu programa opremljanja in na ta način celostno obravnavati vse posege, ki so potrebni, da bo komunalna oprema na zemljiščih zagotovljena. 

Na novo je v drugem odstavku določeno, da se za komunalno opremo štejejo tudi ureditve v sklopu državnih cest, ki služijo območju opremljanja, če jih je v skladu Zakon o cestah dolžna financirati občine. Za te ureditve občina lahko odmeri komunalni prispevek. 

Ker sedaj Zakon o urejanju prostora bolj jasno določa, da je treba vzporedno s komunalno opremo načrtovati tudi opremljanje z elektroenergetskim omrežjem, je treba v primeru, če se občina in izvajalec obvezne državne javne službe distribucije električne energije dogovorita, da bo opremljanje zemljišč z elektroenergetskim omrežjem zagotovila občina, v programu opremljanja obvezno opredeliti vse v zvezi z opremljanjem z elektroenergetskim omrežjem (kdo opremlja, roki, stroški, ipd.) 

Za vso novo komunalno opremo se določijo finančna sredstva za izvedbo opremljanja, skupni in obračunski stroški nove komunalne opreme in obračunski stroški nove komunalne opreme na enoto mere. Če je določeno, da bo opremljanje z elektroenergetskim omrežjem zagotovila občina,  se finančna sredstva določi tudi za elektroenergetsko omrežje. 

K 5. členu (roki za izvedbo in etapnost opremljanja)

Zakon o urejanju prostora določa, da mora občina v programu opremljanja določiti tudi roke za izvedbo opremljanja, in sicer morajo biti roki določeni v okviru prihodnjih petih let po začetku veljavnosti programa opremljanja. Gre za nekakšno srednjeročno obdobje, v katerem se potrebna finančna sredstva za opremljanje, v kolikor ta še niso planirana v načrtu razvojnih programov občinskega proračuna še lahko porazdelijo po letih in obdobje, v katerem je možno izvesti tudi časovno bolj zahtevno opremljanje (npr. v primeru, ko je potrebno pridobiti zemljišča in podobno). 

Uredba natančneje določa katere roke mora občina določiti v programu opremljanja. V programu opremljanja morata biti opredeljena vsaj rok začetka gradnje nove komunalne opreme in rok predaje komunalne opreme v upravljanje oziroma rok možne priključitve na novo komunalno opremo. Če se občina in izvajalec obvezne državne javne službe distribucije električne energije dogovorita, da bo opremljanje zemljišč z elektroenergetskim omrežjem zagotovila občina, se v programu opremljanja določi tudi roke za opremljanje z elektroenergetskim omrežjem. 

Če so sredstva za opremljanje v času izdelave programa opremljanja že predvidena v načrtu razvojnih programov občinskega proračuna, se roki določijo glede na planirana sredstva v občinskem proračunu. 

Če občina sprejema program opremljanja zgolj zaradi določitve podlag za odmero komunalnega prispevka za novo komunalno opremo potem, ko je komunalna oprema že izvedena, se v programu opremljanja v okviru rokov navede kdaj je bila komunalna oprema predana v upravljanje.

K 6. členu (finančna sredstva za izvedbo opremljanja)

Ključni namen programa opremljanja je izvedba opremljanja stavbnih zemljišč, za kar je treba zagotoviti finančna sredstva. Člen podrobneje določa način določitve potrebnih finančnih sredstev in virov financiranja za izvedbo opremljanja.

Pri določitvi finančnih sredstev se upoštevajo stroški izdelave programa opremljanja, dokumentacije za novo komunalno opremo izdelano v skladu s predpisi, ki urejajo graditev, stroški predhodnih raziskav in študij, vezanih na novo komunalno opremo, pridobivanja zemljišč za opremljanje, stroški gradnje nove komunalne opreme (kot so stroški materiala, stroški dela, stroški gradbene opreme) in drugi stroški nove komunalne opreme, ki nastanejo zaradi opremljanja (kot so stroški rušitev objektov, stroški dovoljenj, zavarovanj, nadzora. Morebitnih arheoloških, geoloških raziskav in podobno). V skladu z Zakonom o urejanju prostora gradnjo komunalne opreme zagotavlja občina, gradnja pa se financira iz komunalnega prispevka, proračunskih sredstev občine in drugih virov. Ena izmed funkcij programa opremljanja je tudi določitev podlag za odmero komunalnega prispevka za novo komunalno opremo. Ker ima ocena finančnih sredstev za izvedbo opremljanja preko določitve skupnih in obračunskih stroškov nove komunalne opreme ter obračunskih stroškov nove komunalne opreme na enoto mere, ki so podlaga za odmero komunalnega prispevka za novo komunalno opremo, neposreden vpliv na javne finance, je pomembno, da se ocena izvede na podlagi čim boljših podatkov, najbolje na podlagi popisa del in projektantskega predračuna. Če občina sprejema program opremljanja zaradi določitve podlag za odmero komunalnega prispevka za novo komunalno opremo potem, ko je komunalna oprema že izvedena, se v programu opremljanja upoštevajo dejanski stroški investicije.

Zakon o urejanju prostora določa obvezno načrtovanje finančnih sredstev za izvedbo nove komunalne opreme v načrtu razvojnih programov občinskega proračuna. Uredba dodatno določa, da mora občina finančna sredstva za izvedbo nove komunalne opreme v načrtu razvojnih programov občinskega proračuna načrtovati v skladu z roki za izvedbo opremljanja. 

Če se občina in izvajalec obvezne državne javne službe distribucije električne energije dogovorita, da bo opremljanje zemljišč z elektroenergetskim omrežjem zagotovila občina, se v občinskem proračunu načrtujejo tudi sredstva za izvedbo elektroenergetskega omrežja.

K  7. členu (podlage za odmero komunalnega prispevka za novo komunalno opremo)
Zakon o urejanju določa naslednje podlage za odmero komunalnega prispevka za novo komunalno opremo:

– obračunska območja nove komunalne opreme,

– skupni in obračunski stroški nove komunalne opreme,

– obračunski stroški nove komunalne opreme na enoto mere,

– merila za odmero komunalnega prispevka za novo komunalno opremo. 

Ta člen podrobneje določa, da se podlage za odmero komunalnega prispevka za novo komunalno opremo določijo za vsako posamezno vrsto nove komunalne opreme po posameznem obračunskem območju. 
K  8. členu (obračunska območja)

Zakon o urejanju prostora opredeljuje pojem obračunsko območje posamezne vrste nove komunalne opreme kot območje, v katerem se zagotavlja priključevanje na to vrsto komunalne opreme, oziroma območje njene uporabe, ta člen pa podrobneje določa, kako se določi obračunsko območje. 

Za vsako posamezno vrsto komunalne opreme se lahko določi eno ali več obračunskih območij. To v praksi pomeni, da se npr. za cesto lahko določi dve, za vodovodno omrežje pa zgolj eno obračunsko območje. 

Obračunska območja se pri spremembah in dopolnitvah programov opremljanja lahko združujejo ali delijo. 

Pri določitvi obračunskih območij je treba upoštevati tudi etapnost opremljanja. Če se opremljanje izvaja v več etapah, se za posamezno vrsto komunalne opreme določi več obračunskih območij. Ta določba je namenjena predvsem za primere, ko sicer posamezna vrsta komunalne opreme služi celotnemu območju opremljanja, vendar pa se vsa ne gradi v celoti, ker je opremljanje načrtovano v etapah. Komunalni prispevek za posamezno komunalno opremo v posameznem obračunskem območju se namreč lahko odmeri le, če je zgrajena in predana v upravljanje vsa komunalna oprema v posameznem obračunskem območju. Za komunalno opremo, katere stroški so v programu opremljanja vključeni v obračunske stroške in še ni zgrajena namreč komunalnega prispevka ni možno odmeriti. Velja torej, da mora biti za vsako etapo opremljanja za posamezno komunalno opremo določeno eno ali več obračunskih območij. 

Obračunska območja se ob spremembah in dopolnitvah programa opremljanja lahko združujejo ali delijo.

K 9. členu  (skupni  stroški nove komunalne opreme)

Skupni stroški posamezne vrste nove komunalne opreme obsegajo vse stroške, ki so povezani s projektiranjem in gradnjo nove komunalne opreme za opremljanje stavbnih zemljišč na posameznem območju opremljanja. Skupni stroški torej predstavljajo tisti del potrebnih finančnih sredstev za izvedbo opremljanja, ki nastanejo izključno zaradi opremljanja stavbnih zemljišč na posameznem območju opremljanja. V primeru, če posamezna vrsta nove komunalne opreme služi tudi preostalim območjem opremljanja, se med skupne stroške na območju opremljanja lahko šteje le del stroškov komunalne opreme, ki služi oskrbi območja opremljanja. Stroške, ki v tem primeru pripadajo območju opremljanja občina določi na podlagi ocene obremenitve nove komunalne opreme iz območja opremljanja in vseh območij, ki jim komunalna oprema služi (npr. na podlagi prometnih ali podobnih študij).

K 10.  členu  (obračunski stroški nove komunalne opreme)

V skladu z Zakonom o urejanju prostora so obračunski stroški posamezne vrste nove komunalne tisti del skupnih stroškov posamezne vrste nove komunalne opreme, ki bremenijo določljive zavezance za plačilo komunalnega prispevka za novo komunalno opremo in se financirajo iz sredstev, zbranih s plačili komunalnih prispevkov za novo komunalno opremo. To so torej stroški, ki jih za opremljanje financira občina iz proračuna, jih nato preko komunalnega prispevka prenese na zavezance in nato dobi povrnjene preko plačil komunalnega prispevka za novo komunalno opremo za načrtovane objekte na območju opremljanja. 

Člen določa način določitve obračunskih stroškov posamezne vrste nove komunalne opreme. Občina določi obračunske stroške tako, da od skupnih stroškov odšteje finančna sredstva, ki se zagotovijo iz drugih virov financiranja (npr. evropska sredstva, donacije, državne pomoči, ipd.) in tista sredstva, ki jih bo zagotovila iz proračuna in jih ne bo prenesla na zavezance za plačilo komunalnega prispevka. Zaradi sorazmernega prispevanja sredstev iz občinskega proračuna na posamezna obračunska območja posamezne vrste nove komunalne opreme na območju cele občine oziroma na posamezne zavezance, je določeno, da se delež proračunskih sredstev med posameznimi obračunskimi območji na območju celotne občine ne sme razlikovati za več kot 25 %. Navedeno pravilo občina upošteva tako, da pri pripravi programov opremljanja kontrolira delež proračunskih sredstev (Dproračunska sredstva(ij)). To v praksi pomeni, da če občina na nekem obračunskem območju za komunalno opremo prispeva 25 % sredstev iz občinskega proračuna, na ostalih obračunskih območjih lahko prispeva najmanj 0% in največ 25% proračunskih sredstev, ki jih ne bo prenesla na zavezance za plačilo komunalnega prispevka. 

K 11. členu (obračunski stroški nove komunalne opreme na enoto mere)

Člen določa izračun obračunskih stroškov posamezne vrste nove komunalne opreme na enoto mere (CpN(ij) -  stroški opremljanja na m2 gradbene parcele stavbe s posamezno vrsto nove komunalne opreme na posameznem obračunskem območju in CtN(ij) - stroški opremljanja na m2 bruto tlorisne površine objekta s posamezno vrsto nove komunalne opreme na posameznem obračunskem območju). 

Pri tem je podrobneje določeno, kako se za potrebe izračuna obračunskih stroškov nove komunalne opreme na enoto mere na posameznem obračunskem območju določi vsoto površin gradbenih parcel stavb ter vsoto površin bruto tlorisnih površin stavb in vsoto površin gradbeno inženirskih objektov, pri čemer pa občini prepušča, da se sama odloči na podlagi katerih podatkov bo te površine določila.  

Višina komunalnega prispevka za novo komunalno opremo je neposredno odvisna od obračunskih stroškov posamezne vrste nove komunalne opreme na enoto ter površine gradbenih parcel stavb in bruto tlorisnih površin objektov. Občina sredstva, ki jih preko obračunskih stroškov prenese na zavezance za plačilo komunalnega prispevka za novo komunalno opremo lahko dobi povrnjene le, če vsota površin gradbenih parcel stavb in bruto tlorisnih površin objektov, ki se uporabijo pri preračunu obračunskih stroškov nove komunalne opreme na enoto mere ni večja od vsote površin gradbenih parcel stavb in bruto tlorisnih površin posameznih objektov na območju opremljanja, za katere se odmeri komunalni prispevek za novo komunalno opremo. Zaradi tega morajo površine gradbenih parcel stavb in bruto tlorisne površine objektov, ki se uporabijo pri preračunu obračunskih stroškov nove komunalne opreme na enoto mere čim manj odstopati od površin na podlagi katerih se izračuna komunalni prispevek za novo komunalno opremo. 

K 12. členu (merila za odmero komunalnega prispevka za novo komunalno opremo)
Zaradi vsebinske preglednosti uredbe se ponovijo določbe Zakona o urejanju prostora v zvezi s merili za odmero komunalnega prispevka za novo komunalno opremo.

Merila za odmero komunalnega prispevka za novo komunalno opremo so: 

· površina gradbene parcele stavbe, 

· bruto tlorisna površina stavbe ali površina gradbeno inženirskega objekta in 

· razmerje med deležem gradbene parcele stavbe (DpN) in deležem površine objekta (DtN) pri izračunu komunalnega prispevka za novo komunalno opremo.

V nadaljevanju člen podrobneje določa pomen posameznih meril in izjemo pri merilu gradbene parcele pri odmeri akontacije komunalnega prispevka za novo komunalno opremo.

Površina gradbene parcele stavbe in bruto tlorisna površina objekta se pri novogradnjah povzame iz dokumentacije za pridobitev mnenj in gradbenega dovoljenja (DGD). Če se zemljišča opremlja za namen legalizacije objektov, se podatki povzamejo iz dokumentacije za legalizacijo objektov.  Navedeno izhaja iz obveznih prilog, ki jih Zakon o urejanju prostora določa kot pogoj za popolnost vloge za odmero komunalnega prispevka. 

Ker pri odmeri akontacije komunalnega prispevka za novo komunalno opremo površina gradbene parcele še ni znana, se pri izračunu namesto površine gradbene parcele stavbe upošteva površina urejenega zazidljivega zemljišča. 

Tretji odstavek podrobneje določa merilo razmerje med deležem gradbene parcele stavbe (DpN) in deležem površine objekta (DtN), ki se upošteva pri izračunu komunalnega prispevka za novo komunalno opremo. Občina lahko v odloku določi razmerje tako, da je minimum DpN ali DtN = 0,3, maksimum DpN ali DtN = 0,7, pri tem pa mora biti DpN + DtN = 1. Velja, da mora biti razmerje na vseh obračunskih območjih za vse vrste komunalne opreme znotraj posameznega območja opremljanja enako, med posameznimi  območji opremljanja pa je lahko različno. Odločitev občine, kakšno razmerje bo določila, je odvisno predvsem od tega, ali želi bolj obremeniti parcelo gradbeno parcelo ali površino objekta.  Če občina v programu opremljanja razmerja ne določi, se šteje, da je razmerje DpN : DtN = 0,5 : 0,5. 
K 13. členu (elaborat programa opremljanja)

Zakon o urejanju prostora za izdelavo program opremljanja predpisuje obvezno strokovno podlago – Elaborat programa opremljanja (v nadaljnjem besedilu: elaborat). Elaborat predstavlja nekakšno spremljajoče gradivo programa opremljanja. Ta člen podrobneje določa pripravo in vsebino elaborata. 

Elaborat pripravi ob upoštevanju: 

· občinskega prostorskega izvedbenega akta, 

· izdanih sklepov o lokacijski preveritvi, 

· strokovnih podlag, na katerih temeljijo rešitve načrtovane komunalne opreme in druge gospodarske javne infrastrukture, 

· elaborata ekonomike (če je izdelan), 

· projektne dokumentacije za novo komunalno opremo in drugo gospodarsko javno infrastrukturo, izdelano v skladu s predpisi, ki urejajo graditev objektov (ki je na razpolago v času izdelave elaborata programa opremljanja),  

· dokumentacije za načrtovane objekte izdelane v skladu s predpisi, ki urejajo graditev objektov (če je na razpolago v času izdelave elaborata programa opremljanja) in  

· investicijske dokumentacije za novo komunalno opremo in drugo gospodarsko javno infrastrukturo po predpisih, ki urejajo področje javnih financ, če je na razpolago v času izdelave programa opremljanja. 

V elaboratu, ki vsebuje besedilni del, se podrobneje obdelajo in pojasnijo predvsem vsebine, ki se v odloku o programu opremljanja ne opredeljujejo, a so ključnega pomena za izdelavo določb odloka. Tako se v elaboratu natančneje opredeli novo komunalno opremo, ki jo je potrebno zagotoviti za opremljanje posameznega območja opremljanja (predvsem podatki o tehničnih značilnostih ter zmogljivostih objektov, naprav in omrežij ter podatki o priključevanju na obstoječa infrastrukturna omrežja), natančneje se pojasni na kakšen način so določeni roki za opremljanje, finančna sredstva za izvedbo opremljanja, obračunska območja ter skupni in obračunski stroški.  

Glede na to, da so vsi grafični prikazi vsebovani v programu opremljanja (saj so le tako lahko pravno veljavni) posebnih grafičnih prikazov v Elaboratu programa opremljanja zaradi podvajanja vsebine in s tem povezanih stroškov ni potrebno izdelovati. 

Hramba in  vpogled v elaborat se mora zagotavljati  v digitalni in analogni obliki. 

K 14. členu (oblika programa opremljanja)

Člen podrobneje opredeljuje obliko programa opremljanja. Program opremljanja (odlok) vsebuje tekstualni in grafični del. Če je vsebine programa opremljanja možno določiti in prikazati v grafičnem delu tako podrobno, da jih v tekstualnem delu ni potrebno dodatno določiti, se v tekstualnem delu navede le povezava na ustrezen grafični prikaz (npr. območje opremljanja, obračunsko in nova komunalna oprema in druga gospodarska javna infrastruktura, ki jo je treba zagotoviti za opremljanje stavbnih zemljišč na območju opremljanja).

V tem členu je predpisana tudi izdelava programa opremljanja v digitalni obliki, pri čemer se aktivni podatki digitalne oblike programa opremljanja pripravijo v obliki in na način, kot ga določajo tehnična pravila v skladu s predpisi, ki urejajo prostorski informacijski sistem. Hramba in vpogled v program opremljanja pa se mora zagotavljati v digitalni in analogni obliki, pri čemer je analogna oblika natis digitalne oblike.
K 15. členu (izračun komunalnega prispevka za novo komunalno opremo)

Člen določa način izračuna komunalnega prispevka za novo komunalno opremo. Za izračun komunalnega prispevka za novo komunalno opremo se najprej določi vrsto nove komunalne opreme iz programa opremljanja, na katero zavezanec lahko priključi svoj objekt oziroma mu je omogočena njena uporaba. 
Določeni sta enačbi za izračun komunalnega prispevka za stavbe in gradbeno inženirske objekte. Zaradi specifičnih lastnosti stavb in gradbeno inženirskih objektov, se komunalni prispevek za novo komunalno opremo za stavbe in gradbeno inženirske objekte izračuna po različnih formulah.

Člen določa tudi izjemo pri izračunu komunalnega prispevka za stavbe, ki se jim v skladu z določili ZUreP-2 ne določa gradbene parcele. Pri teh stavbah se komunalni prispevek izračuna le od deleža, ki odpade na bruto tlorisno površino stavbe. Med te stavbe se v skladu z Zakonom o urejanju prostora uvrščajo stavbe, ki se štejejo za pomožne objekte in stavbe, ki so kategorizirane kot enostavni ali nezahtevni objekti po predpisih, ki urejajo graditev. Poleg tega se gradbena parcela ne določa stavbam, ki se gradijo na zemljiščih, ki niso stavbna, saj Zakon o urejanju prostora predpisuje določitev gradbene parcele samo v območju stavbnih zemljišč. Če bi se za stavbe, ki se jim ne določa gradbena parcela, za potrebe izračuna komunalnega prispevka določila »računska« gradbena parcela, bi lahko prišlo do podvajanja upoštevanja površine gradbenih parcel. Bistveno za pravilnost izračuna je, da se gradbena parcela teh stavb ne upošteva tudi pri določitvi stroškov na enoto mere za novo komunalno opremo.  

V izogib dvomom, ki se pojavljajo v praksi v primerih, ko je ob stavbi načrtovan gradbeno inženirski objekt, ki predstavlja zunanjo ureditev stavbe (npr. parkirišče ali pa otroško igrišče ob stanovanjski stavbi), sedaj sedmi odstavek jasno določa, da se za takšne gradbeno inženirske objekte komunalni prispevek ne odmerja. Komunalni prispevek za gradbeno inženirske objekte, ki predstavljajo zunanjo ureditev stavbe je namreč poravnan že z deležem komunalnega prispevka, ki odpade na gradbeno parcelo stavbe. Navedeno pa ne velja, kadar je npr. ob stavbi načrtovan bazen, ki ima samostojen namen.  

V osmem odstavku je napisano pravilo izračuna komunalnega  prispevka za funkcionalne komplekse v skladu s predpisom, ki ureja razvrščanje objektov (npr. kampi, kompleksi kemične industrije, ipd.). Za funkcionalne komplekse se komunalni prispevek izračuna tako, da se izračuna vsota komunalnih prispevkov za posamezne stavbe, gradbeno inženirske objekte in dele funkcionalnega kompleksa, ki niso razvrščeni kot posamezni gradbeno inženirski objekti oziroma niso vključeni v gradbeno parcelo stavb znotraj kompleksa. To pomeni, da se najprej posebej izračuna komunalni prispevek za stavbe in gradbeno inženirske objekte (tiste, ki so posebej klasificirani). Nato se izračuna komunalni prispevek še za preostale površine znotraj funkcionalnega kompleksa (celotna površina funkcionalnega kompleksa – vsota površin vseh gradbenih parcel stavb - površina vseh klasificiranih gradbeno inženirskih objektov). Zavezancu se odmeri komunalni prispevek, ki predstavlja vsoto tako izračunanih komunalnih prispevkov.  Če se znotraj funkcionalnih kompleksov nahajajo stavbe, za katere se v skladu z Zakonom o urejanju prostora šteje, da so pomožni objekti, lahko pride do situacije, ko se tem stavbam ne določi gradbene parcele. V takih primerih se za te stavbe komunalni prispevek izračuna le od deleža, ki odpade na bruto tlorisno površino stavbe.  

V desetem odstavku je določen izračun komunalnega prispevka za novo komunalno opremo v primeru, ko se komunalni prispevek odmerja zaradi spremembe bruto tlorisne površine objekta. V tem primeru se izračuna višina komunalnega prispevka za novo komunalno opremo po spremembi bruto tlorisne površine objekta in višina komunalnega prispevka za novo komunalno opremo pred spremembo bruto tlorisne površine objekta Zavezancu se odmeri komunalni prispevek, ki predstavlja pozitivno razliko med komunalnim prispevkom po in pred spremembo bruto tlorisne površine objekta. Če je razlika negativna, se v odmerni odločbi ugotovi, da je komunalni prispevek za novo komunalno opremo že poravnan. Pri tem velja, da se komunalni prispevek pred in po spremembi vedno računa na podlagi veljavnega odloka o programu opremljanja v času odmere. 

Komunalni prispevek se vedno izračuna posebej za vsako posamezno vrsto nove komunalne opreme, zavezancu pa se odmeri vsota zneskov komunalnih prispevkov za posamezno vrsto nove komunalne opremo. 

K 16. členu (izračun akontacije komunalnega prispevka za novo komunalno opremo in upoštevanje pri odmeri zaradi gradnje objekta)
V skladu z Zakonom o urejanju prostora lahko občina odmeri akontacijo komunalnega prispevka lastniku urejena zazidljivega območja v območju opremljanja po uradni dolžnosti, in sicer potem, ko je vsa komunalna oprema iz programa opremljanja že zgrajena in predana v upravljanje. Akontacija komunalnega prispevka se lahko odmeri tudi, če urejeno zazidljivo zemljišče še ni vpisano v evidenco stavbnih zemljišč.

Člen določa izračun akontacije komunalnega prispevka za novo komunalno opremo. Akontacija se izračuna na način kot se izračuna delež komunalnega prispevka za novo komunalno opremo, ki odpade na gradbeno parcelo stavbe, le da se namesto površine gradbene parcele upošteva površina urejenega zazidljivega zemljišča. 
Akontacija se vedno izračuna posebej za vsako posamezno vrsto nove komunalne opreme, zavezancu pa se odmeri vsota zneskov akontacije za posamezno vrsto nove komunalne opremo.

Člen določa tudi način upoštevanja plačane akontacije pri odmeri komunalnega prispevka zaradi gradnje objekta na zemljišču, na katerem je bila odmerjena akontacija. Poračun akontacije se vedno računa na podlagi veljavnega odloka v času odmere.

K 17. členu (podlage za odmero komunalnega prispevka za obstoječo komunalno opremo)
Zakon o urejanju določa naslednje podlage za odmero komunalnega prispevka za obstoječo komunalno opremo:

· stroške obstoječe komunalne opreme,

· stroške obstoječe komunalne opreme na enoto mere in

· merila za odmero komunalnega prispevka za obstoječo komunalno opremo.

Ta člen podrobneje določa, da se podlage za odmero komunalnega prispevka za obstoječo komunalno opremo določijo za vsako posamezno vrsto obstoječe komunalne opreme  za območje celotne občine.

K 18. členu (stroški obstoječe komunalne opreme)

Člen določa način določitve stroškov obstoječe komunalne opreme. Občina lahko stroške določi na enega izmed naslednjih načinov: na podlagi podatkov iz evidenc iz poslovnih knjig, ki jih vodijo neposredni proračunski porabniki, na podlagi nadomestitvenih stroškov, ki so po višini enaki stroškom gradnje nove komunalne opreme, ki zagotavlja primerljivo zmogljivost in raven komunalne oskrbe kot obstoječa komunalna oprema, ali na podlagi dejanskih stroškov izvedene investicije, ki jih je z izgradnjo komunalne opreme imela občina. Če posamezna obstoječa komunalna oprema služi oskrbi objektov na območju večih občin, se kot stroške obstoječe komunalne opreme za posamezno občino lahko upošteva le sorazmerni del stroškov te komunalne opreme. 

K 19. členu (stroški obstoječe komunalne opreme na enoto mere) 

Člen določa izračun stroškov posamezne vrste obstoječe komunalne opreme na enoto mere (CpO(i) - stroški posamezne vrste obstoječe komunale opreme na m2 gradbene parcele stavbe in CtO(i): stroški posamezne vrste obstoječe komunalne opreme na m2 bruto tlorisne površine objekta). Pri tem podrobneje določa tudi, kako se za potrebe izračuna stroškov obstoječe komunalne opreme na enoto mere oceni vsota zemljiških parcel oziroma njihovih delov na oskrbnem območju posamezne vrste obstoječe komunalne opreme in vsota bruto tlorisnih površin objektov. 

K 20. členu (uporaba povprečnih stroškov obstoječe komunalne opreme na enoto mere)
Zaradi jasnosti in preglednosti je v tem členu še enkrat ponovljene določba Zakona o urejanju prostora v zvezi z možnostjo uporabe povprečnih stroškov obstoječe komunalne opreme na enoto mere iz predpisa, ki ureja nadomestne podlage za odmero komunalnega prispevka za obstoječo komunalno opremo. Občina ima možnost poenostavitve priprave odloka o podlagah za odmero komunalnega prispevka za obstoječo komunalno opremo na način, da sama ne določa stroškov obstoječe komunalne opreme na enoto mere, temveč te določi tako, da jih povzame iz državnega pravilnika. Če se občina odloči za tak način priprave odloka, v odloku določi, da se upoštevajo stroški na enoto mere iz državnega predpisa in te stroške tudi navede. 
K 21. členu (merila za odmero komunalnega prispevka za obstoječo komunalno opremo)
Zaradi vsebinske preglednosti uredbe se ponovijo določbe Zakona o urejanju prostora v zvezi z merili za odmero komunalnega prispevka za obstoječo komunalno opremo. 

Merila za odmero komunalnega prispevka za obstoječo komunalno opremo so: 

· površina gradbene parcele stavbe,

· bruto tlorisna površina stavbe ali površina gradbeno inženirskega objekta,

· razmerje med deležem gradbene parcele stavbe (DpO) in deležem površine objekta (DtO) pri izračunu komunalnega prispevka za obstoječo komunalno opremo,

· faktor namembnosti objekta Fn in

· psz(i): prispevna stopnja zavezanca (%). 

V drugem odstavku člen določa pravilo glede uporabe drugega merila (»računske« površine gradbene parcele stavbe) namesto dejanske površine gradbene parcele stavbe pri odmeri komunalnega prispevka za obstoječo komunalno opremo zaradi izboljšanja opremljenosti.  Uporaba »računske« površine gradbene parcele stavbe na državni ravni je predpisana iz dveh razlogov:

1.  pri stavbah za katere se odmerja komunalni prispevek zaradi izboljšanja opremljenosti površina gradbene parcele zelo pogosto ni znana, zato to ne more biti merilo;

2. v izogib temu, da ne prihaja do neenakopravnosti med dvema zavezancema, ki sta lastnika stavb z enako bruto tlorisno površino in namembnostjo, vendar bi zaradi drugačnega upoštevanja pravil glede merila gradbene parcele (dejansko stanje in »računska« površina parcele) lahko plačala bistveno drugačen znesek komunalnega prispevka. 

Tako se za izračun komunalnega prispevka za obstoječo komunalno opremo zaradi izboljšanja opremljenosti namesto površine gradbene parcele stavbe upošteva površina, ki se določi kot zmnožek tlorisa zemljišča pod stavbo in računskega faktorja površine (Fp). V ta namen občina v odloku določi vrednost Fp za posamezne vrste objektov, kot se razvrščajo v skladu s predpisom, ki določa klasifikacijo vrst objektov CC-SI glede na namen uporabe objektov. Fp se lahko določi v razponu od 1,5 do 4 in mora biti enak za posamezne vrste stavb na območju cele občine in za vse vrste obstoječe komunalne opreme. Če občina ne določi Fp, se šteje, da je Fp enak 2,5.

V tretjem odstavku je določeno, da se »računska« površina gradbene parcele uporablja tudi v ostalih primerih odmere komunalnega prispevka za obstoječo komunalno opremo in sicer:

· če ni na voljo natančnejših podatkov o površini gradbene parcele stavbe v primeru odmere komunalnega prispevka pred legalizacijo obstoječih manj zahtevnih in zahtevnih stavb, če ta še ni bil odmerjen in plačan oziroma na drug način še niso bile izpolnjene obveznosti v zvezi s plačilom komunalnega prispevka, 

· če ni na voljo natančnejših podatkov o površini gradbene parcele stavbe v primeru odmere komunalnega prispevka zaradi naknadne priključitve manj zahtevnega ali zahtevnega obstoječega objekta, 

· pri odmeri komunalnega prispevka za manj zahtevne in zahtevne stavbe, ki niso pomožni objekti in se gradijo na zemljiščih, ki niso stavbna,

· pri odmeri komunalnega prispevka za manj zahtevne in zahtevne stavbe znotraj funkcionalnih kompleksov v skladu s predpisi, ki urejajo graditev, ki se v skladu z Zakonom o urejanju prostora štejejo za pomožne objekte funkcionalnih kompleksov in zato zanje določitev gradbene parcele ni predpisana.

Za vse primere uporabe faktorja Fp velja, da se v primeru, če gre za večnamenski objekt, pri odmeri komunalnega prispevka upošteva Fp glede na pretežno namembnost stavbe. 

Četrti odstavek podrobneje določa merilo razmerje med deležem gradbene parcele stavbe (Dpo) in deležem bruto tlorisne površine objekta (Dto), ki se upošteva pri izračunu komunalnega prispevka za obstoječo komunalno opremo. Občina lahko v odloči določi minumum DpO ali DtO = 0,3, maksimum Dpo ali Dto = 0,7, pri čemer mora veljati, da je vsota  Dpo + Dto = 1. Pri tem mora biti razmerje enako za vse vrste obstoječe komunalne opreme na območju cele občine. Če občina razmerja v odloku  ne določi, se šteje, da je delež Dp : Dt = 0,5 : 0,5.

Peti odstavek določa merilo faktor namembnosti objekta Fn. Občina lahko za posamezne vrste objektov, kot se razvrščajo v skladu s predpisom, ki določa klasifikacijo vrst objektov CC-SI glede na namen uporabe objektov, določi faktor namembnosti objekta Fn. Občina lahko za posamezne vrste objektov, kot se razvrščajo v skladu s predpisom, ki določa  klasifikacijo vrst objektov CC-SI glede na namen uporabe objektov, določi faktor namembnosti objekta Fn. Vrednosti Fn za stavbe se določijo v razponu od 0,5 do 1,3. Vrednosti Fn za gradbeno inženirske objekte se določijo v razponu od 0,02 do 0,5. Fn mora biti enak za posamezne vrste objektov na območju cele občine in za vse vrste obstoječe komunalne opreme. Če občina v odloku za določitev podlag za odmero komunalnega prispevka za obstoječo komunalno opremo za posamezno vrsto objekta ne določi vrednosti Fn, se šteje, da je Fn za stavbe 1 in Fn za gradbeno inženirske 0,5.

V šestem odstavku je določena izjema glede Fn in sicer velja, da je ne glede na določbe občinskega odloka Fn: 

- za dele funkcionalnega kompleksa, v skladu s predpisom, ki urejajo razvrščanje, ki niso razvrščeni kot posamezni gradbeno inženirski objekti oziroma niso vključeni v gradbeno parcelo stavb znotraj kompleksa  (npr. šotorišča in manipulacijske površine v okviru kampa, ipd.)  0,05 in

- za objekte CC-SI 2302 Elektrarne in drugi energetski objekti 0,2. 

Do sedaj je veljalo, da se lahko Fn določi do ravni razreda (označen s štirimestno številko).Tega pravila sedaj ni več, Fn se lahko določa do ravni podrazreda (označen s petmestno številko).  

Šesti odstavek določa novo pravilo pri upoštevanju Fn pri izračunu komunalnega prispevka za obstoječo komunalno opremo. Do sedaj je veljalo, da se pri izračunu  pri večnamenskih objektih upošteva pretežna namembnost objekta.  Ne glede na to, da je bilo to pravilo uveljavljeno že s Pravilnikom o merilih za odmero komunalnega prispevka (Uradni list RS, št. 117/04) pa v praksi še vedno prihaja do nerazumevanja, pogosto tudi do izigravanja s strani investitorjev na način, da je večnamenski objekt uvrščen tako, da je Fn nižji s tem je nižji tudi znesek komunalnega prispevka za obstoječo komunalno opremo. Ker pravilo upoštevanje celotne namembnosti tudi strokovno ni najbolj primerno, se sedaj spreminja tako, da se pri izračunu komunalnega prispevka za obstoječo komunalno opremo za stavbe, ki so večnamenski objekti, Fn upošteva glede na namembnost posameznih funkcionalnih enot stavbe.  Dopustno je tudi odstopanje od tega pravila, in sicer če podatki o namembnosti posameznih funkcionalnih enot stavbe niso znani. V tem primeru se Fn upošteva glede na pretežno namembnost objekta. Taki primeri se lahko v praksi pojavljajo predvsem, kadar se komunalni prispevek za obstoječo komunalno opremo odmerja za obstoječe objekte. 
V osmem odstavku je določeno merilo prispevne stopnje zavezanca psz (%). Občina v odloku za posamezne vrste obstoječe komunalne opreme določi prispevno stopnjo, ki predstavlja sorazmerni delež stroškov obstoječe komunalne opreme na enoto mere, ki se prenese na zavezanca za plačilo komunalnega prispevka. Za posamezno vrsto obstoječe komunalne opreme se določi ena prispevna stopnja. Prispevna stopnja med se lahko razlikuje med posameznimi vrstami komunalne opreme. 

Prispevna stopnja zavezanca za posamezno vrsto komunalne opreme mora biti ena sama, razlikuje pa se lahko med posameznimi vrstami komunalne opreme. Občina s prispevno stopnjo lahko poljubno korigira višino zneska komunalnega prispevka, pri čemer njena vrednost ne sme preseči 100%. Višino prispevne stopnje občina določi po lastni presoji glede na sredstva, ki jih potrebuje za razširjeno reprodukcijo komunalen opreme v občin ter plačilno sposobnost zavezancev oziroma sprejemljivo višino komunalnega prispevka. Če občina ne določi prispevne stopnje zavezanca se šteje, da je prispevna stopnja zavezanca enaka 100%. Ključni namen poljubne določitve višine psz je realni prikaz stroškov obstoječe komunalne opreme.

K 22. členu (elaborat za pripravo podlag za odmero komunalnega prispevka za obstoječo komunalno opremo)

Zakon o urejanju prostora za izdelavo podlag za odmero komunalnega prispevka za obstoječo komunalno opremo predpisuje obvezno strokovno podlago – Elaborat za pripravo odloka (v nadaljnjem besedilu: elaborat. Elaborat predstavlja nekakšno spremljajoče gradivo k odloku o podlagah za odmero komunalnega prispevka za obstoječo komunalno opremo. Ta člen  podrobneje določa pripravo in vsebino elaborata.
Elaborat vsebuje tekstualni in grafični del. V tekstualnem delu elaborata se podrobneje obdelajo in pojasnijo vsebine, ki se nanašajo na določitev stroškov obstoječe komunalne opreme in stroškov obstoječe komunalne opreme na enoto mere. V grafičnem delu se prikažejo posamezne vrste obstoječe komunalne opreme in oskrbna območja posamezne vrste obstoječe komunalne opreme. V primerjavi s programom opremljanja, kjer morajo imeti grafični prikazi pravno veljavo in so zato del programa opremljanja – torej del odloka, to pri grafičnih prikazih pri obstoječi komunalni opremi ni potrebno. Vsebine obeh grafičnih prikazov Elaborata za pripravo odloka so zgolj osnova za določitev podlag za odmero komunalnega prispevka za obstoječo komunalno opremo. Zaradi navedenega v primeru, če občina sama ne določa stroškov obstoječe komunalne opreme na enoto mere, temveč jih določi z uporabo predpisa o podlagah za odmero komunalnega prispevka za obstoječo komunalno opremo na osnovi povprečnih stroškov opremljanja stavbnih zemljišč elaborata ni potrebno izdelati. 

Elaborat se izdela v digitalni obliki, hramba in vpogled vanj pa se zagotavljata v digitalni in analogni obliki.

K 23. členu (oblika podlag za odmero komunalnega prispevka za obstoječo komunalno opremo)

Člen natančneje opredeljuje obliko odloka za določitev podlag za odmero komunalnega prispevka za obstoječo komunalno opremo. Odlok vsebuje tekstualni del. V primerjavi s programom opremljanja tu grafični prikazi, ki imajo pravno veljavo niso potrebni, zato so vsebovani le v elaboratu za pripravo odloka.  

Elaborat za pripravo odloka se izdela v digitalni obliki, hramba in vpogled vanj pa se zagotavljata v digitalni in analogni obliki.

K 24. členu (izračun komunalnega prispevka za obstoječo komunalno opremo)
Člen določa način izračuna komunalnega prispevka za obstoječo komunalno opremo. Za izračun komunalnega prispevka za obstoječo komunalno opremo se najprej določi vrsto obstoječe komunalne opreme, na katero zavezanec lahko priključi svoj objekt oziroma mu je omogočena njena uporaba. 

Določeni sta enačbi za izračun komunalnega prispevka za stavbe in gradbeno inženirske objekte. Zaradi specifičnih lastnosti stavb in gradbeno inženirskih objektov, se komunalni prispevek za novo komunalno opremo za stavbe in gradbeno inženirske objekte izračuna po različnih formulah.  

Četrti odstavek določa novo pravilo za izračun komunalnega prispevka za stavbe, ki so večnamenski objekti. Do sedaj je veljalo, da se pri izračunu pri večnamenskih stavbah upošteva pretežna namembnost objekta. Novo pravilo določa, da se pri večnamenskih stavbah delež komunalnega prispevka, ki odpade na bruto tlorisno površino stavbe, izračuna kot vsota zneskov za posamezne namembnosti funkcionalnih enot stavbe. Pri tem se za vsako namembnost funkcionalno posamezne funkcionalne enote stavbe upošteva faktor Fn, ki je določen za to namembnost.  

Peti odstavek določa izjemo pri izračunu komunalnega prispevka za stavbe, ki se jim v skladu z Zakonom o urejanju prostora ne določa gradbene parcele. Za te velja, da se komunalni prispevek za obstoječo komunalno opremo izračuna le od deleža, ki odpade na bruto tlorisno površino stavbe, razen v naslednjih primerih:

-
pri odmeri za manj zahtevne in zahtevne stavbe, ki niso pomožni objekti in se gradijo oziroma ležijo na zemljiščih, ki niso stavbna,  

-
pri odmeri za pomožne manj zahtevne in zahtevne stavbe znotraj funkcionalnih kompleksov v skladu s predpisi, ki urejajo graditev, za katere v skladu z Zakonom o urejanju prostora  določitev gradbene parcele ni predpisana, razen če je kljub temu določena.

Pri stavbah, ki so navedene v zgornjih alinejah se komunalni prispevek za obstoječo komunalno opremo izračuna tako, da se upošteva celotna enačba za stavbe, pri tem pa se namesto površine gradbene parcele stavbe upošteva površina določena koz zmnožek tlorisa zemljišča pod stavbo in računskega faktorja površine (Fp). Če se pri teh stavbah ne bi obračunal komunalni prispevek tudi za delež, ki odpade na gradbeno parcelo, bi bili zavezanci v neenakopravnem položaju (npr. tisti, ki se jim odmerja komunalni prispevek zaradi izboljšanja opremljenosti ali pa legalizacije objekta na stavbnem in nestavbnem zemljišču) 

V izogib dvomom, ki se pojavljajo v praksi v primerih, ko je ob stavbi načrtovan gradbeno inženirski objekt, ki predstavlja zunanjo ureditev stavbe (npr. parkirišče ali pa otroško igrišče ob stanovanjski stavbi), sedaj osmi odstavek jasno določa, da se za takšne gradbeno inženirske objekte komunalni prispevek ne odmerja. Komunalni prispevek za gradbeno inženirske objekte, ki predstavljajo  zunanjo ureditev stavbe je namreč poravnan že z deležem komunalnega prispevka, ki odpade na gradbeno parcelo stavbe. Navedeno pa ne velja, kadar je npr. ob stavbi načrtovan bazen, ki ima samostojen namen.  
V devetem odstavku je napisano pravilo izračuna komunalnega prispevka za obstoječo komunalno opremo za funkcionalne komplekse v skladu s predpisom, ki ureja razvrščanje objektov (npr. kampi, kompleksi kemične industrije, ipd.). Podrobnejša obrazložitev je podana že v okviru obrazložitve osmega odstavka 15. člena.

Komunalni prispevek se izračuna posebej za vsako posamezno vrsto obstoječe komunalne opreme, zavezancu pa se odmeri vsota zneskov komunalnih prispevkov za posamezno vrsto  obstoječe komunalne opreme.
V enajstem odstavku je določen izračun komunalnega prispevka za obstoječo komunalno opremo v primeru ko se komunalni prispevek odmerja zaradi spremembe bruto tlorisne površine

ali namembnosti objekta. V tem primeru se izračuna višina komunalnega prispevka za obstoječo komunalno opremo po spremembi zmogljivosti ali namembnosti objekta in višina komunalnega prispevka za obstoječo komunalno opremo pred spremembo zmogljivosti ali namembnosti objekta. Zavezancu se odmeri komunalni prispevek, ki predstavlja pozitivno razliko med komunalnim prispevkom po in pred spremembo zmogljivosti ali namembnosti objekta. Če je razlika negativna, se v odmerni odločbi ugotovi, da je komunalni prispevek za obstoječo komunalno opremo že poravnan. Pri tem velja, da se komunalni prispevek pred in po spremembi vedno računa na podlagi veljavnega odloka o podlagah za odmero komunalnega prispevka za obstoječo komunalno opremo v času odmere. 
V dvanajstem odstavku je dodano novo pravilo izračuna komunalnega prispevka zaradi spremembe namembnosti v primeru, če se spreminja namembnost samo delu objekta in se hkrati spremeni namembnost celotnega objekta. V tem primeru se komunalni prispevek za obstoječo komunalno opremo zaradi spremembe namembnosti odmeri samo delu objekta, ki se mu spreminja namembnost. Do sedaj je veljalo pravilo, da se vedno gleda namembnost objekta kot  celota, saj je bilo predpisano, da se faktor Fn upošteva glede na pretežno namembnost objekta. V praksi se je to pravilo izkazalo za problematično predvsem iz vidika zavezanca za plačilo (Primer: v stanovanjsko poslovnem objektu, ki je po pretežni namembnosti stanovanjski objekt, se stanovanje spremeni v poslovni prostor, posledično objekt po pretežni namembnosti postane poslovni objekt. Pojavlja se vprašanje ali je zavezanec tisti, ki spreminja namembnost dela objekta ali vsi lastniki objekta). 

K 25. členu (izračun komunalnega prispevka za obstoječo komunalno opremo pri priključevanju prek nove komunalne opreme)
V skladu z Zakonom o urejanju prostora, je zavezanec za plačilo komunalnega prispevka za obstoječo komunalno opremo tudi zavezanec za plačilo komunalnega prispevka za novo komunalno opremo iz programa opremljanja, če se komunalna oprema iz programa opremljanja neposredno ali posredno priključuje na obstoječo komunalno opremo oziroma bremeni že zgrajeno komunalno opremo ter investitor, ki gradi objekt v območju, ki se opremlja na podlagi pogodbe o opremljanju, če se komunalna oprema, ki je predmet pogodbe o opremljanju, posredno ali neposredno priključuje na obstoječo komunalno opremo oziroma bremeni že zgrajeno komunalno opremo.

Zakon o urejanju prostora določa, da se v tem primeru plača le pripadajoči del komunalnega prispevka za obstoječo komunalno opremo, ta člen pa podrobneje določa način izračuna tega pripadajočega dela. Pri tem velja, da se zneski vedno primerjajo po posamezni vrsti komunalne opreme. 

Če investitor in občina skleneta pogodbo o opremljanju, se pripadajoči del komunalnega prispevka za posamezno vrsto obstoječe komunalne opreme določi tako, da se namesto izračunanih vrednosti komunalnega prispevka za posamezno vrsto nove komunalne opreme upošteva investicija v posamezno vrsto nove komunalne opreme. Pri tem se lahko upoštevajo vsi stroški, ki bi jih sicer imela občina, če bi zemljišča opremljala sama. Kot stroški investicije se prioritetno upoštevajo dejanski stroški, ki jih ima investitor (finančna dokumentacija, ki jo predloži investitor pred primopredajo). Če se komunalni prispevek za obstoječo komunalno opremo odmerja preden so znani dejanski stroški investicije, se za stroške gradnje komunalne opreme upoštevajo stroški iz projektantskega popisa del ali stroški iz dogovora v pogodbi o opremljanju (ocena investicije, ki jo praviloma potrdi občina).

Če je na območju predvidenih več objektov je smiselno upoštevaje investicije po pogodbi o opremljanju pri izračunu komunalnega prispevka za obstoječo komunalno opremo za posamezen objekt (vrednost oziroma delež investicije) doreči že v sami pogodbi o opremljanju. Dogovor je lahko poljuben.  Praviloma pa naj sloni na podatkih, ki so znani v fazi sklepanja pogodbe o opremljanju (npr. BTP objektov, faktor izrabe, površina gradbenih parcel objektov, ipd.). 
K 26. členu (upoštevanje preteklih vlaganj v komunalno opremo in že poravnanih obveznosti plačila komunalnega prispevka pri izračunu komunalnega prispevka)

Zakon o urejanju prostora ureja obveznosti upoštevanja preteklih vlaganj v komunalno opremo in že poravnanih obveznosti plačila komunalnega prispevka. V tem členu je podrobneje določeno kako se že plačane obveznosti iz naslova komunalnega prispevka  upoštevajo pri izračunu komunalnega prispevka. Pri tem se vedno upošteva odlok, veljaven v času odmere.

K 27. členu (izračun prispevka za začasno uporabo obstoječe komunalne opreme za začasne objekte)
Člen ureja izračun plačila dajatve za začasne nujne in začasne skladiščne objekte v skladu s predpisi, ki urejajo graditev v primeru, da se ti priključujejo oziroma uporabljajo komunalno opremo. Prispevek za začasne objekte se izračuna ob uporabi povprečnih stroškov posamezne vrste obstoječe komunalne opreme na m2 bruto tlorisne površine objekta iz predpisa, ki ureja nadomestne podlage za odmero komunalnega prispevka za obstoječo komunalno opremo, bruto tlorisne površine objekta in časa postavitve.

Če se čas postavitve začasnega objekta medtem, ko je objekt že postavljen, podaljša, se prispevek za začasne objekte za čas podaljšanja postavitve objekta ponovno odmeri. 

Plačan prispevek za začasne objekte se upošteva kot že poravnan komunalni prispevek za obstoječo komunalno opremo. Pri tem se upošteva znesek plačila brez upoštevanja usklajevanja zaradi rasti življenjskih stroškov.  

K 28. (členu upoštevanje površine gradbene parcele stavbe pri vlogah za odmero komunalnega prispevka, vloženih do 1. 6. 2022)
Člen določa pravila za upoštevanje površine gradbene parcele pri vlogah vloženih do 1.6. 2022. Do tega datuma namreč v skladu z ZUreP-2 gradbene parcele tudi v projektni dokumentaciji za pridobitev gradbenega dovoljenja ni treba obvezno vrisati. Zaradi tega se v primeru, če gradbena parcela ni vrisana oziroma razvidna:

- pri odmeri komunalnega prispevka za obstoječo komunalno opremo zaradi graditve upošteva površina gradbene parcele stavbe iz veljavnega prostorskega izvedbenega akta,

- pri odmeri komunalnega prispevka za novo komunalno opremo zaradi graditve upošteva površina gradbene parcele stavbe iz veljavnega prostorskega izvedbenega akta ali programa opremljanja.

Če površine gradbene parcele stavbe ni mogoče pridobiti na tako naveden način, pa se za površino gradbene parcele šteje površina zemljiške parcele ali več zemljiških parcel, na katerih je načrtovana stavba oziroma druge ureditve, ki so namenjene trajni rabi te stavbe, pri čemer se lahko upošteva samo tisti del zemljiške parcele, na katerem je v skladu s prostorskim aktom dovoljeno graditi stavbo.
K 29. členu (določanje bruto tlorisne površine objektov do uveljavitve podzakonskega predpisa)
Člen določa način določitve bruto tlorisne površine objektov do sprejema podzakonskega predpisa, ki bo določal površino objektov. Do takrat je bruto tlorisna površina stavbe bruto tlorisna površina izračunana v skladu s standardom SIST ISO 9836 in bruto tlorisna površina gradbenega inženirskega objekta bruto tlorisna površina, izračunana s smiselno uporabo standarda SIST ISO 9836.

K 30. členu (upoštevanje preteklih vlaganj v komunalno opremo in že poravnanih obveznosti plačila komunalnega prispevka)
Člen določa novo prehodno določbo za upoštevanje preteklih vlaganj zaradi prehodnega obdobja za odmero komunalnega prispevka v Zakonu o urejanju prostora. Do vzpostavitve sistema eGraditev se komunalni prispevek zaradi graditve še najprej odmeri pred izdajo gradbenega dovoljenja oziroma je pogoj za pridobitev gradbenega dovoljenja. Do takrat je možno uveljavljati tudi pravico do vračila komunalnega prispevka za obstoječo komunalno opremo. Za vse objekte za katere je bil komunalni prispevek plačan do vzpostavitve sistema eGraditev in ni bila uveljavljena pravica do vračila komunalnega prispevka kot jo določa Zakon o urejanju prostora, je določen način upoštevanja že plačanega komunalnega prispevka. Pravilo je enako kot pri izračunu komunalnega prispevka zaradi spremembe bruto tlorisne površine objekta. 





















K 31. členu (veljavnost programov opremljanja in odlokov o podlagah za odmero komunalnega prispevka za obstoječo komunalno opremo)

Člen določa, da odloki, ki so bili sprejeti pred začetkom veljavnosti te uredbe na podlagi Uredbe o programu opremljanja stavbnih zemljišč in odloku o podlagah za odmero komunalnega prispevka za obstoječo komunalno opremo ter o izračunu in odmeri komunalnega prispevka (Uradni list RS, št. 20/19, 30/19 – popr., 34/19 in 199/21 – ZUreP-3) še naprej veljajo kot odloki, skladni s to uredbo.
K 32. členu (dokončanje postopkov)

Člen določa dokončanje postopkov začetih pred začetkom veljavnosti uredbe. 






K 33. členu (prenehanje uporabe)

Člen določa prenehanje uporabe Uredbe o programu opremljanja stavbnih zemljišč in odloku o podlagah za odmero komunalnega prispevka za obstoječo komunalno opremo ter o izračunu in odmeri komunalnega prispevka (Uradni list RS, št. 20/19, 30/19 – popr., 34/19 in 199/21 – ZUreP-3).

K 34. členu (začetek veljavnosti)

Člen določa začetek veljavnosti uredbe. 

